टाइफाइड के लक्षण (typhoid ke lakshan) के इस आर्टिकल में बच्चों को होनेवाले टाइफाइड की विस्तृत जानकारी दी गयी है।\nबच्चे काफी नाजुक होते है, और हर माता-पिता अपने बच्चे को हंसते-खेलते और स्वस्थ रखने के लिए हमेशा प्रयास करते है। बच्चों के शारीरिक, भौतिक और मानसिक विकास में पेरेंट्स की देखभाल काफी महत्वपूर्ण रहती है। बदलते मौसम में बच्चो के स्वास्थ पर ज्यादा ध्यान देने की आवश्यकता होती है, क्यों की बड़ों की तुलना में बच्चों की रोग-प्रतिरोधक क्षमता कमजोर होती है। ऐसे में उन्हें बैक्टीरियल और वायरल संक्रमण के कारण कुछ बीमारियों का खतरा हो सकता है। टाइफाइड भी एक बैक्टीरियल संक्रमण से होने वाली बीमारी है। इम्युनिटी कम होने के कारण बच्चे आसानी से इसकी चपेट में आ सकते हैं।\nटाइफाइड क्या है? बच्चों में टाइफाइड होने के क्या कारण होते है? बच्चों में टाइफाइड के लक्षण (typhoid ke lakshan) क्या होते है? बच्चों में टाइफाइड के लक्षण कैसे पहचाने? बच्चो में टाइफाइड का इलाज कैसे हो सकता है? अपने बच्चों को टाइफाइड से कैसे बचाएं? और हमें डॉक्टर्स के पास कब जाना चाहिए? इन सभी बातों की चर्चा हम home child care के इस आर्टिकल में करेंगे।\nबच्चों में टाइफाइड के लक्षण और उपाय\nसबसे पहले टाइफाइड की definition को जानते हैं।\nटाइफाइड (टाइफाइड ज्वर) एक गंभीर रोगों में से एक है, जो कभी-कभी जानलेवा भी हो सकती है। यह बुखार साल्मोनेला टाइफी (Salmonella Typhi) नामक बैक्टीरिया के कारण होता है। दूषित भोजन या पानी के सेवन से भी टाइफाइड हो सकता है। यदि सही समय पर उपचार ना किया जाएँ तो टाइफाइड से मृत्यु होने की 30 प्रतिशत शक्यता होती है। टाइफाइड दुनिया भर में हर साल लगभग 2.1 करोड़ लोगों को होता है और लगभग2लाख लोग इसके कारण मौत का शिकार होते हैं।\nसामान्य तौर पर टाइफाइड एक ऐसी बीमारी है जो बच्चों और बड़ों में अवधि, लक्षण, कारण व उपचार आदि की प्रक्रिया में एक सामान होती है।\nबच्चो में या फिर कहे तो बड़ों में भी टाइफाइड होने के मुख्य तिन कारण होते है। हमारे शरीर में साल्मोनेला टाइफी बैक्टीरिया का संक्रमण हमे इस बीमारी का शिकार बनाता है।\nदूषित या विषाक्त भोजन – जो भोजन कच्चा या अधपका है, खासतौर पर मांसाहारी भोजन, या वह भोजन जो आउट ऑफ़ डेट है, सही ढंग से रेफ्रीजिरेटेड नहीं किया गया है या किसी संक्रमित व्यक्ति द्वारा छुआ हुआ भोजन जो साल्मोनेला टाइफी जैसे बैक्टीरिया से संक्रमित है अगर आपका बच्चा किसी ऐसे भोजन या पदार्थ का सेवन करता है, तो यह टाइफाइड का कारण बन सकता है।\nदूषित पानी – विश्व स्वास्थ्य संगठन का अनुमान है कि दुनिया भर में 80% बीमारियाँ दूषित पानी से उत्पन्न होती है। दूषित पानी में कई तरह के विषैले बैक्टीरिया होते है जो दूषित पानी या पेय पदार्थों के जरिए आपके बच्चों के पेट में जाते है, और टाइफाइड जैसे बिमारियों का खतरा बढ़ जाता है।\nसंक्रमित व्यक्ति के जरिए – संक्रमित व्यक्ति के सम्पर्क में आने सभी बच्चों को टाइफाइड हो सकता है।\nयह थे बच्चों को टाइफाइड होने के कुछ प्रमुख कारण, अब हम जानते है की, बच्चों में टाइफाइड के लक्षण क्या होते है\nबच्चों में टाइफाइड के लक्षण Typhoid Ke Lakshan\nबच्चों में टाइफाइड के लक्षण कुछ इस प्रकार हो सकते हैं।\nतेज बुखार : हल्‍के बुखार से शुरू होकर बाद में तेज बुखार हो जाता है। यह बुखार उतरता नहीं है जो कि चिंता की बात है।\nपेट खराब होना : टायफाइड होने पर बच्‍चे को पेट में तेज दर्द और बुखार के साथ दस्‍त हो सकते हैं।\nभूख कम लगना : बच्‍चे को गले में खराश के साथ भूख कम लगने की शिकायत हो सकती है।\nथकान : इस इंफेक्‍शन से ग्रस्‍त होने पर बच्‍चे को बहुत ज्‍यादा थकान और कमजोरी हो सकती है। त्‍वचा पर रैश और गुलाबी धब्‍बे दिख सकते हैं, खासतौर पर छाती के निचले हिस्‍से में।\nवजन कम होना : अगर समय पर इलाज न किया जाए तो कुछ बच्‍चों का वजन भी घट सकता है और पेट में सूजन हो सकती है।\nबच्चों में ऐसे टाइफाइड के प्रमुख लक्षणों के साथ अन्य भी लक्षण दीखते है, जैसे बच्चे के गले में खराश होना, शरीर पर दाने जैसे फोड़े निकलना, लगातार खांसी आना, बच्चे को कंटिन्यू अस्वस्थ रहना, साइन और पेट में लाल चकते पड़ना, ह्रुदय् गति का कमजोर होना, ज्यादा पसीना आना, बच्चों में मानसिक स्थिति बिघड़ना जैसे लक्षण हम देख सकते है।\nजब भी आप को अपने शिशु में ऐसे लक्षण दिखाई दें तो कतई लापरवाही ना बरते, शीघ्र से शीघ्र अपने बच्चे को उपचार के लिए हॉस्पिटल लें जाए और डॉक्टर्स की निगरानी में अपने शिशु का सही इलाज करें।\nएक बात आप को अवश्य ध्यान में रखनी चाहिए वह यह है की, किसी भी उम्र में टाइफाइड का बुखार जोखिम भरा हो सकता है। इसलिए घरेलु उपचारों पूरी तरह डिपेंड रहना काफी नुकसानदेह हो सकता है। बच्चों को होनेवाले टाइफाइड के लिए डॉक्टर्स की निगरानी में उपचार आवश्यक है।\nटाइफाइड के लक्षणों को पहचानकर डॉक्टर्स बैक्टीरिया को मारने के लिए और टाइफाइड के असर को कम करने के लिए बच्चे को एंटीबायोटिक्स दवा देते हैं। टाइफाइड का असर पूरी तरह से खत्म करने के लिए यह दवा बच्चे के ठीक होने के बाद भी कुछ समय तक दी जाती है।\nतरल पदार्थ –\nटाइफाइड के दौरान दस्त के कारन शरीर में भारी पानी की कमी हो सकती है। ऐसे स्थिति में शरीर में पानी की कमी को पूरा करने के लिए बच्चे को ज्यादा से ज्यादा तरल पदार्थ देना चाहिए। टाइफाइड के दौरान अगर किसी बच्चे को गंभीर डिहाइड्रेशन है तो उन्हें अस्पताल में भर्ती कराके सलाइन द्वारा शरीर में तरल पदार्थ दिया जा जाता है।\nहॉस्पिटल ले जाएं –\nटाइफाइड एक गंभीर बीमारी है, अगर सही वक्त पर सही उपचार ना मिले तो जान भी जाने का खतरा होता है, ऐसे में अगर टाइफाइड कम ना हुआ हो तो परिस्थिति गंभीर हो सकती है और कुछ बच्चों को ज्यादा देखभाल की जरूरत होती है। ऐसे में उन्हें हॉस्पिटल में भर्ती करना आवश्यक हो जाता है।\nअपने बच्चों को हमेशा टाइफाइड से बचाने के लिए, पेरेंट्स को कुछ जरुरी बातों पर ध्यान देना चाहिए, जैसे\nस्वच्छ और साफ पानी का इस्तेमाल\nदूषित पानी आप के बच्चे के लिए टाइफाइड का आमंत्रण हो सकता है, जरुरी है की बच्चों को साफ, बोतलबंद या उबला हुआ पानी दें। जब वो ब्रश करें, तब भी उन्हें कुल्ला करने के लिए पानी उबालकर दें। अपने घर पर आप जो पानी इस्तेमाल करते हैं और पीते हैं, वह साफ हो।\nपानी को उबालना स्वच्छ पानी का सबसे आसान उपाय है। आपको पानी को तेज बुलबुले आने तक उबालना है और इसे एक मिनट तक ऐसे ही उबलने दें, ताकि सारे कीटाणु मर जाएं। इस पानी को अपने आप ठंडा होने दें और फिर जरुरत के अनुसार इस्तेमाल करें।\nबड़े बच्चों और वयस्कों को फिल्टर किया गया पानी दिया जा सकता है। खाना पकाने और फलों व सब्जियों को धोने के लिए भी फिल्टर पानी या उबला कर के ठंडा किया हुआ पानी ही इस्तेमाल करना बेहतर होता है।\nबच्चों को दें सही पोषण\nबच्चों को चुस्त और तंदुरुस्त रखने के लिए जरुरी है की सही पोषण और सही आहार ही बच्चों को मिलना चाहिए। बच्चों को बासी भोजन या आउट डेटेड भोजन नही खिलाना चाहिए।जरुरी है की बच्चे ताजा और सेहतमंद भोजन खाएं।\nबाहर घुमने जाने पर अक्सर बच्चे ठेले पर या बाहर कसी तरह के खुले में रखें पदार्थों को खाने की जिद करते है, लेकिन ऐसे पदार्थों पर कई तरह के हार्मफुल बैक्टीरिया होते है, जो कई तरह की बीमारियों का कारण हो सकता है। ऐसे में आप बच्चे को बाहरी पदार्थ खाने से मना करना चाहिए और बेहतर है कि आप घर पर बना खाना अपने साथ ले जाएं। अगर आप बाहर खाना खाने जाते है, तो भी अपने बच्चे के लिए सेहतमंद भोजन ही चुनें।\nअगर आप का बच्चा6माह के भीतर है तो आप किसी भी स्थिति में बच्चे को नियमित स्तनपान कराएँ। इस बात के कोई प्रमाण नहीं हैं कि टाइफाइड माँ के दुध के जरिये शिशु तक पहुंच सकता है। इसलिए, शिशु जब भी चाहे उसे स्तनपान करवाएं।\nअपने घर पर स्वच्छता हेतु कुछ नियम जरुर बनाएं और आप और आपके परिवार के सभी सदस्य स्वच्छता के नियमों का सही तरह से पालन करें।आप हाथ धोने सम्बन्धी कुछ ऐसे नियम बना सकते है।\nशिशु को स्तनपान करवाने या खाना खिलाने से पहले\nशिशु की नैपी बदलने या उसका मल साफ करने के बाद\nयाद रखें बच्चे हमेशा बड़ों का अनुसरण करते है, यदि घर में बड़े स्वच्छता के नियमों सम्बन्धी संवेदनशील है तो यक़ीनन आप के बच्चे भी स्वच्छता के प्रति जागरूक रहेंगे।\nखाना बनाने वाली जगह पर सफाई का ध्यान रखना आवश्यक होता है। अपने किचन में और खाने के मेज को हमेशा स्वच्छ रखें । अपने किचन को नियमित रूप से साबुन और पानी या फिर रसोई के लिए उपयुक्त क्लीनिंग सोल्यूशन से साफ करें। ऐसे भोजनों को फेंक दें, जिनकी इस्तेमाल करने की तिथि समाप्त हो चुकी हो। खराब खाना आपको और आपके शिशु को बीमार बना सकता है।\nवैक्सीन के जरिए बचाव\nटाइफाइड के टीके टाइफाइड को रोकने में मदद करते हैं। इस बीमारी के खिलाफ टीकाकरण जरूरी है, अन्यथा, यह गंभीर जटिलताओं को जन्म दे सकता है। टाइफाइड छोटे बच्चों को हानिकारक रूप से प्रभावित करता है। टाइफाइड की रोकथाम के लिए विभिन्न प्रकार के टीके उपलब्ध हैं। यह जानने के लिए कि कौन-सा टीका आपके बच्चे के लिए उपयुक्त होगा, आपको हमेशा अपने डॉक्टर्स या पेडिअट्रिशन (बाल रोग विशेषज्ञ) से परामर्श करना चाहिए।\nटाइफाइड के टीके के प्रकार\nटाइफाइड एक गंभीर समस्या है और इसे हल्के में नहीं लेना चाहिए। टाइफाइड के टीके दो प्रकार के होते हैं:\nटाइफाइड पॉलीसैकराइड वैक्सीन\nटाइफाइड कंजुगेट वैक्सीन\nटाइफाइड से बचने के लिए किसे टीकाकरण करवाना चाहिए?\nआमतौर पर, नीचे बताए गए लोगों के लिए टाइफाइड के टीकाकरण की सिफारिश की जाती है:\nभारत में पैदा होने वाला प्रत्येक बच्चा\nवे लोग, जो किसी संक्रमित व्यक्ति के निकट संपर्क में हैं\nवे लोग, जो साल्मोनेला टाइफी बैक्टीरिया के संपर्क में काम करते हैं\nभारत में, हालांकि, टाइफाइड के नियमित टीकाकरण की सलाह दी जाती है क्योंकि हमें संक्रमण का खतरा अधिक है। शिशुओं को टाइफाइड का टीका जल्दी ही, 9-12 महीने की उम्र में भी दिया जा सकता है।\nटाइफाइड कंजुगेट वैक्सीन या टीसीवी तब दी जाती है, जब बच्चा9से 12 महीने का होता है। आईएपी (इंडियन एकेडमी ऑफ़ पेडियाट्रिक्स) के दिशानिर्देशों के अनुसार, टीसीवी की बूस्टर खुराक देने की आवश्यकता नहीं है।\nज्यादातर मामलों में बच्चे इलाज शुरू होने के दो से तीन दिन में बेहतर महसूस करने लगते हैं। साथ ही यह बच्चे की स्थिति पर भी निर्भर करता है। हालांकि, अगर सही वक्त पर इलाज शुरू हो जाए, तो बच्चे को ठीक होने में कुछ हफ्ते लग सकते हैं। इसके अलावा 20% मामलों में यह ठीक होने के बाद भी दोबारा हो सकता है। इसलिए, अगर बच्चा ठीक भी हो जाए, तो जब तक डॉक्टर दवा बंद करने को न कहे, तब तक बच्चे को दवा देते रहें।\nजैसा कि आपको ऊपर टाइफाइड बुखार के लक्षणों के बारे में बताया गया है, उसे ध्यान में रखते हुए जैसे ही आपको अपने बच्चे में प्रारंभिक लक्षण दिखे, तुरंत डॉक्टर के पास जाएं। अगर उपचार के बाद भी इसके लक्षण बच्चों में दोबारा दिखें, तो बिना देरी किए बच्चे का चेकअप करवाएं। इसके अलावा, अगर बच्चे को गंभीर पेट दर्द, कम पेशाब या कोई नए लक्षण दिखे, तो बच्चे को तुरंत डॉक्टर के पास ले जाएं।\nटाइफाइड में क्या खाना चाहिए?\nटाइफाइड में फलों में केला, चीकू, पपीता, सेब, मौसमी, संतरे का सेवन किया जा सकता है. – टाइफाइड में दाल, खिचड़ी, हरी सब्जियां पालक, पत्तागोभी, फूलगोभी, गाजर और पपीता खाएं। टाइफाइड में दही खाने से बहुत लाभ मिल सकता है।\nटाइफाइड के लक्षण (typhoid ke lakshan) के इस आर्टिकल के माध्यम से हम आप को बताना चाहते की टाइफाइड एक गंभीर बीमारी है। अगर इसका वक्त रहते इलाज न किया गया, तो यह बच्चे के लिए परेशानी पैदा कर सकता है। इसलिए जरुरी है की अप्पने आसपास स्वच्छता का ध्यान रखें, स्वच्छ और साफ पानी पिए और सेहतमंद भोजन करें। यदि यह जानकारी आप को महत्वपूर्ण लगती है तो इसे अपने दोस्तों में शेयर करें


Kundali Bhagya Spoiler Alert Preeta Slaps Karan Now This Twist is Coming in show - Kundali Bhagya Spoiler Alert: गुस्से से लाल प्रीता ने जड़ा करण को जोरदार चांटा, 'कुंडली भाग्य' में आयेगा ये रोमांचक मोड़ - Jansatta\nKundali Bhagya Show: 'कुंडली भाग्य' के आने वाले एपिसोड में देखना दिलचस्प होगा कि क्या करण और प्रीता हमेशा के लिए हो जाएंगे दूर?\nजनसत्ता ऑनलाइन Updated: June 15, 2019 12:00 PM\nKundali Bhagya Show: शो में प्रीता और करण के बीच आ गईं दूरियां।\nKundali Bhagya: जी टीवी के शो ‘कुंडली भाग्य’ में आने वाले एपिसोड में दर्शकों जबरदस्त हाई वोल्टेज ड्रामा देखने को मिलेगा। शो के आने वाले एपिसोड में प्रीता करण को जोरदार थप्पड़ जड़ेगी। वहीं दूसरी ओर पृथ्वी और शर्लिन भी नया प्लान बनाएंगे। बीते सप्ताह के शो में दिखाया गया था कि शर्लिन की सच्चाई का खुलासा करने से पहले प्रीता करण से मिलने का फैसला करती है। प्रीता करण के कमरे में जाती है, जबकि संजना बेहोश होने का ड्रामा करती है। इसके पीछे कारण यह होता है कि वह पृथ्वी को सीढ़यों पर तेल डालते हुए देख लेती है। ऐसे में संजना का यह करना जरूरी होता है।\nप्रीता जैसे ही सीढ़ियों पर जाती है, वैसे ही ऋषभ उसे गिरने से बचा लेता है। इस बात से नाराज पृथ्वी शर्लिन के पास कमरे में जाता है। शो के अपकमिंग एपिसोड में दिखाया जाएगा कि प्रीता करण के पास पहुंचती तो दोनों के बीच बहस शुरू हो जाती है। करण प्रीता पर उसके भाई ऋषभ की लाइफ बर्बाद करने का आरोप लगाता है। करण प्रीता से कहता है- ”चंद पैसों के लिए तुम शर्लिन के लिए बिक गई। मुझे पता था कि तुम मीडिल क्लास फैमिली की लड़की हो लेकिन इतनी लालची हो यह नहीं जानता था। अरे पैसों की जरूरत थी तो मुझसे मांग लिए होते, मैं तुम्हें दे देता।” करण की बात सुनकर प्रीता उसे जोरदार चांटा मारती है।\nवहीं दूसरी ओर पृथ्वी और शर्लिन घर से भागने की प्लान बना रहे हैं। पृथ्वी शर्लिन से कहता है- ”अब हम दोनों की भलाई इसी में है कि हम दोनों घर से भाग जाते हैं। क्योंकि अब वह दोनों (प्रीता-करण) हमारे ऊपर अटैक करेंगे।” शो का प्रोमो वीडियो देखने के बाद लोगों के जहन में कई सवाल हैं। ‘कुंडली भाग्य’ के आने वाले एपिसोड में देखना दिलचस्प होगा कि क्या करण और प्रीता हमेशा के लिए हो जाएंगे दूर? करण प्रीता के थप्पड़ पर कैसा करेगा रिएक्ट? क्या शर्लिन अपने प्लान पर हो पाएगी कामयाब? जानने के लिए पढ़ते रहिए जनसत्ता.कॉम।\n1 Divya Drishti 15th June Episode: काल विजय रत्न के लिए पिशाचनी ने बुना ये जाल, दिव्या-दृष्टि के लिए खुल रहा नर्क का द्वार\n2 Kumkum Bhagya Preview Episode: अभि-प्रज्ञा की बढ़ेंगी मुश्किलें, शो में नए कैरेक्टर की एंट्री से आएगा ये ट्विस्ट!\n3 Video: मीरा राजपूत के नाराज होने पर यह काम करते हैं शाहिद कपूर, खुद खोला अपना राज


व्यंग्य: बे पिए ही शराब से नफ़रत…?\nशराब के दुश्मनों, कैसे हो? शर्म नहीं आती शराबबंदी का ऐलान करते हुए. ये देवताओं का देश है. पहले सुरा से सुर हुए, फिर नर हुए, फिर मुनि. तुम असुरों ने हम पर बोतल फेंक के मारी है, वो भी दूध की…\nतुम लोग तो साहित्य के भी दुश्मन हो. हरिवंशराय बच्चन की आत्मा कितनी तड़प रही होगी. जिस मधुशाला से हिंदी कविता को नई ऊंचाइयां हासिल हुईं, तुम धड़ाम से गिरा देना चाहते हो. बच्चन जी आ जाओ, कसम से गले लगाकर रोने का मन कर रहा है! इन नादानों को नहीं मालूम कि ये क्या कर रहे हैं. आपने लिखा था ‘मंदिर मस्जिद बैर कराते, मेल कराती मधुशाला’. ये लोग ओम प्रकाश और अब्दुल्ला को मिलने ही नहीं देना चाहते. मयकदा ही तो वह पवित्र स्थल होता था जहाँ जात-पात, उंच नीच, अफसर-बाबू की दीवारें ढह जाती थीं. शिवालों में चप्पल चोरी हो जाते थे लेकिन मधुशालाओं में तो दिल चुराए जाते थे. साम्प्रदायिक दंगों को रोकने के लिए मयखानों की जरूरत है कि नहीं!\nये अज्ञानी एक ओर कहते हैं साँच बराबर तप नहीं दूसरी ओर दारु बंद करवा सच को बंद करवा देते हैं. एक शेर अर्ज़ है\nवो शख्स बार बार झूठ बोल रहा है\nलगता है उसने अब तलक शराब नहीं पी\nशराब को बंद करना सच की आवाज़ को दबाना है. जो हम जीते जी होने नहीं देंगे. ये शराब ही है जो आपकी प्रतिभा को सामने लाती है. चार पैग पिलाकर गाना गवा लो, सोनू निगम पानी न मांग जाए तो बोलना. कथक करा लो, न बिरजू महाराज को कुंठा हो जाए तो कहना.\nशराबबन्द करने से हमारे देश का सवसे प्रतिष्ठित लोकनृत्य ‘नागिन डांस’ विलुप्त हो जायेगा. नागिन बिना व्हिस्की का क्वार्टर लगाये जमीन पर भला कैसे लौटेगी. और सपेरा बिना अद्धा चढाये नागिन काबू में कैसे करेगा.\nबिहार में चूहे शराब गटक गए, क्या उखाड़ पाए उनका. उखाड़ भी नहीं पाओगे क्योंकि अब वो शेर बन चुके होंगे. पत्नी से शोषित चूहा टाइप पति दो पैग लगाकर नशा रहने तक गुर्राते तो थे कम से कम. यह सर्वहारा, शोषितों, वंचितों के लिए वरदान है. दारू अभिव्यक्ति की स्वतंत्रता को इतना प्रबल कर देती है कि जमादार भी थानेदार को गरिया सकता है. क्या लेखपाल, क्या राज्यपाल,क्या प्रधान क्या प्रधानमंत्री सबको धता बताया जा सकता है इसे उदरस्थ करके.\nनामुरादों तुमको यह भी भान नहीं है कि तुम आदमी को शराब से दूर ले जाकर उसे प्रकृति और पर्यावरण से भी दूर ले जा रहे हो. पीने के बाद इंसान प्रकृति के इतने करीब पहुंच जाता है कि नाली के पानी और गंगाजल में भेद करना ही भूल जाता है. वह कीचड़ में कमल की भांति खिल जाना चाहता है. बड़े से बड़ा सेठ भी फुटपाथ पर लेट कर जमीन से जुड़ जाता है. झाड़ियों के बीच काँटों के ऊपर सो जाना ही असली योगनिद्रा है. हठयोग का चरम है. कहाँ हो मदिरामृतम के रचयिता राजेंद्र पंडित जीक्या खूब लिखा था मदिरा के चितेरे इस कवि ने-‘पीकर गाय भैंस तक को महतारी कहता हैजुम्मन को अक्सर वो चचा तिवारी कहता हैसज्जनता इतनी गर खम्भे से भी टकराये दोनों हाथ जोड़कर उसको सॉरी कहता है’\nऐसी सज्जनता के दृश्य देखने को तरस जायेगी जनता. सुनो, शायरी के मुजरिमों, अगर ये शराब न होती तो ग़ालिब चचा क्या पीकर शेर कहते. दुनिया उनकी शायरी से महरूम हो जाती. उसका यह दर्शन भला जनता के बीच कैसे आ पाता –\nया वो जगह बता दे जहाँ पर ख़ुदा न हो.\nशराब न होती तो मज़ाज़ और पहले ही मर जाता और गोपाल दास नीरज जी इतना न जी पाते. राहत इंदौरी के अंदर वो फ़िक्र कहाँ से आती. जोश मलीहाबादी और मज़ाज़ का यह किस्सा याद आ रहा है. सुनो मदिरा विरोधियों-जोश मलीहाबादी शराब पीते समय सामने टाइमपीस रखते थे और हर तीस मिनट पर एक नया पैग बनाते थे.एक बार उन्होंने पहला पैग हलक़ में उड़ेलने के बाद अपनी टाइमपीस की तरफ़ इशारा करते हुए मजाज़ से कहा, “देखो मजाज़ मैं कितनी बाक़ाएदगी से शराब पीता हूँ. अगर तुम भी घड़ी सामने रख कर पिया करो तो बदएतियाती से महफ़ूज़ रहोगे.”\nमजाज़ चहकते हुए बोले, “घड़ी तो क्या जोश साहब! मेरा बस चले तो घड़ा सामने रख कर पिया करूँ.\n“शराब बन्द करके आप शायरी और मुशायरों की वाट लगाएंगे ही साथ में ऐसे जुमले भी दम तोड़ देंगे साब, जी कर रहा है एक शेर मैं भी जड़ दूँ-\nकरता मुख़ालफ़त जो कबाबो शराब की\nदुश्मन नहीं वो देश का पर शायरी का है\nदूधपरस्तों, क्या तुमने सोचा कभी कि दारू का भाषा से कितना अद्भुत सम्बन्ध है. वह पौवा ही है जिसने पाली और प्राकृत को खड़ी बोली बना दिया है. हिंदुस्तान में अंग्रेजी का जितना विकास देशी दारु ने किया है उतना शेक्सपियर भी नहीं कर पाया. लालपरी का एक पौव्वा चढ़ाने के बाद रघुवा जिस तरह की फर्राटेदार अंग्रेजी बोलता है कि अंग्रेज को अपने ऊपर शर्म आ जाए. वह अवधी को भी अंग्रेजीमय कर देता है. देश का गरीब इसी लालपरी के सहारे स्पीकिंग कोर्स पूरा करता है. चार किलो गेहूं बेचकर वह अमेरिकन सेंटर ऑफ़ लैंगुएज तो ज्वाइन नहीं कर सकता. और ये दारू बन्द कराने पे तुले हैं. कोई तो समझाए इन बेअक्ल हुक्मरानों को!\nअरे दूधभक्तों तुमको ये भी नहीं पता,प्यार, विरह, बेवफाई का शराब से गहरा नाता रहा है. आप रोमियो को बंद करवा दीजिये ठीक है, लेकिन शराब तो खुली रखिये. दर्द का मारा रोमियो बेचारा आखिर किधर जाएगा गम भुलाने. वो गाना नहीं गुनगुनाया क्या कभी बाथरूम में- मुझे पीने का शौक नहीं, पीता हूँ गम भुलाने को. अब प्यार में धोखा खाये निराश प्रेमी जो बियर बार में अपनी प्रेमिका के साथ खींची सेल्फियां डिलीट करने का असफल प्रयत्न करते हुए घूँट घूँट में दर्द का वमन करते थे, उनका गुबार भला कैसे निकलेगा. नीट शराब ही दर्द को डायल्यूट कर करती है. शराब बन्द कर दी तो दर्द दिल में इकट्ठा होता जाएगा. फिर एक दिन हार्ट अटैक ही आएगा सीधे. शराब इश्क से ज्यादा ईमानदार होती है, कम से कम बोतल पे लिखा तो होता है कि जानलेवा है. साहिर साब का एक शेर फिर याद आ गया\nअब ये जाहिलपना नहीं तो और क्या है कि आप लीवर किडनी के डॉक्टर पर्याप्त मात्रा में भर्ती नहीं कर पा रहे तो दारू बन्द करवा देंगे. जैसे भ्रष्टाचार खत्म न कर पाओ तो नोटबन्द कर दो, छेड़छाड़ न रोक पाओ तो रोमियो को बन्द कर दो आदि आदि. ये तो वही बात हुई कि जब उन्होंने जाँचा परखा और पाया कि जनता नाकों चने चबा रही है तो चने की पैदावार पर प्रतिबंध लगाया.\nमैं हर तरह से समझाने की कोशिश कर रहा हूँ. ये मत समझना कि नशे में हूँ. मेरा बाप मद्यनिषेध विभाग में काम करता है. मेरी नहीं तो कम से कम मेरे बाप की तो फिक्र करो. शराब को खत्म करना चाहते हो न, चलो एक फार्मूला बताता हूँ. एक कवि के मार्फ़त-\nशराब बुरी चीज है आओ खतम करें\nकुछ तुम ख़तम करो कुछ हम खतम करें\nWeb Title: Liquor ban, Hindi Satire, Pankaj Prasoon\nKeywords: Satirical Article, Satire, Satirist, Drinker’s Logic in Hindi, Drinkers, Liquor vs Milk, Humor\nFeatured image credit / Facebook open graph: timesofindia


ये हैं हाई रिटर्न वाली6इंवेस्टमेंट स्कीम - Bhopal Samachar | No 1 hindi news portal of central india (madhya pradesh)\nये हैं हाई रिटर्न वाली6इंवेस्टमेंट स्कीम\nसुनील धवन। रिस्क और रिटर्न का आपस में सीधा संबंध है। Risk कम करने का मतलब होता है कि कम रिटर्न में संतोष करने के लिए भी तैयार रहना। अधिक रिटर्न पाने के लिए जरूरी होता है कि Fixed Income Products की बजाय मार्केट से जुड़े इन्वेस्टमेंट पैसा लगाया जाए। हाई रिटर्न की बात करें तो Equity में इसकी सबसे अधिक संभावना रहती है। अन्य एसेट्स क्लास के मुताबिक इक्विटीज से रिटर्न अधिक मिलता रहा है। हालांकि इसके अलावा Real Estate और Gold भी ऐसी चीज हैं, जहां पैसा लगाकर कम से कम समय में अधिक राशि हासिल की जा सकती है।\n3. इक्विटी फंड्स: Mid & Small cap Scheme\n6. Peer to Peer Platforms


IPL 2020 MI vs CSK IPL Live Streaming: यहाँ देखें मुंबई और चेन्नई के बीच मैच की लाइव स्ट्रीमिंग और टेलीकास्ट - NewsRaja\nIPL 2020 MI vs CSK IPL Live Streaming: यहाँ देखें मुंबई और चेन्नई के बीच मैच की लाइव स्ट्रीमिंग और टेलीकास्ट\nSeptember 19, 2020 by NewsRaja Team\nIPL 2020 MI vs CSK IPL Live Streaming: क्रिकेट के सबसे बड़े महामुकाबले की शुरुवात कुछ घंटों में होने वाली है। सीजन का पहला मैच मौजूदा चैम्पियन मुंबई इंडियंस (Mumbai Indians) और पिछले साल की उप विजेता टीम चेन्नई सुपर किंग्स (Chennai Super Kings) के बीच खेला जाना है। रोहित शर्मा (Rohit Sharma) की अगुवाई में मुंबई इंडियंस (MI) की टीम की नजर एक बार फिर से चेन्नई के खिलाफ जीत दर्ज पर रहेगी तो वहीँ धोनी (MS Dhoni) की चेन्नई सुपर किंग्स (CSK) की टीम भी पिछली हार का बदला जरूर लेना चाहेगी। टूर्नामेंट का यह पहला मैच शाम 7.30 बजे से शेख जायद स्टेडियम, अबू धाबी में खेला जायेगा। सभी क्रिकेट फैंस जिस पल का बेसब्री से इंतजार कर रहे थे, अब वह ज्यादा दूर नहीं है। मुंबई और चेन्नई के सभी फैंस बहुत जल्द चौकों और छक्कों की बरसात देख पायंगे।\nIPL 2020: CSK Vs MI Match Details: जानिए मैच का विवरण\nमुंबई और चेन्नई हमेशा से ही एक दुसरे के चिर प्रतिद्वंदी रहे हैं, इस वजह से इन दोनों टीम के बीच हमेशा कड़ा मुकाबला देखने को मिलता है। कोविड-19 महामारी के वजह से इस वर्ष आईपीएल-2020 का टूर्नामेंट यूएई में खेला जा रहा है। लीग मैचेस की बात करें तो अभी तक दोनों टीम ने कुल 30 मैच खेले हैं, जिसमें से 18 बार मुंबई इंडियंस (MI) ने जीत दर्ज की है। वहीँ 12 बार सीएसके (CSK) के हिस्से में जीत आयी है। इस वर्ष कोरोना महामारी के वजह से क्रिकेट फैंस स्टेडियम में बैठ कर तो टूर्नामेंट का आनंद नहीं उठा सकते हैं, परन्तु लाइव टेलीकास्ट (CSK VS MI Live Score) और लाइव स्ट्रीमिंग (CSK VS MI Live Streaming) के माध्यम से मैच का भरपूर आनंद ले सकते हैं।\nIPL 2020: CSK Vs MI Live Streaming: लाइव स्ट्रीमिंग और टीवी चैनल लिस्ट\nचेन्नई सुपर किंग्स (CSK) बनाम मुंबई इंडियंस (MI) के बीच पहले मैच का लाइव टेलीकास्ट (CSK vs MI Live Streaming) शाम साढ़े सात बजे से स्टार स्पोर्ट्स नेटवर्क पर किया जाएगा। इसके अलावा डिजनी, होस्टार (Hotstar App) जैसे प्लेटफार्म के माध्यम से भी मैच को ऑनलाइन लाइव स्ट्रीम कर सकते हैं। इसके अलावा फर्स्टपोस्टविल भी सभी मैचों का लाइव ब्लॉग्गिंग करेगा। इसके अलावा रिलायंस जिओ (JIO) भी मैच की लाइव स्ट्रीमिंग (MI vs CSK Live Streaming) करेगा।\nMI Vs CSK, IPL 2020 Todays Match: जानिए कैसा रहेगा मौसम और पिच\nअबू धाबी में मौसम साफ़ रहेगा, बारिश की संभावना नहीं है। हवा में नमी होने के वजह से पिच काफी स्लो हो सकती है। उमस भरा मौसम होने के वजह से बल्लेबाजों के लिए पिच में टिकना एक चुनौती होगा। कप्तान पहले टॉस जीत कर फील्डिंग भी कर सकते हैं। पिच स्पिनर्स को मदद देगी इस वजह से 150 रन से ज्यादा का स्कोर टोटल विनिंग स्कोर हो सकता है।\nIPL 2030 Team Details: आईपीएल 2020 कुल टीमें\nआईपीएल 2020 में आठ फ्रेंचाइजी टीमें हिस्सा ले रही हैं. जिसमें चेन्नई सुपर किंग्स (CSK), दिल्ली कैपिटल (DC), कोलकाता नाइट राइडर्स (KKR), किंग्स XI पंजाब (KXIP), मुंबई इंडियंस (MI), रॉयल चैलेंजर्स बैंगलोर (RCB) , राजस्थान रॉयल्स (RR) और सनराइजर्स हैदराबाद (SRH) हैं।\nIPL 2020: CSK Vs MI Squad, Playing Xi: दोनों टीमें इस प्रकार हैं\nमुंबई इंडियंस : रोहित शर्मा (कप्तान), शेरफेन रदरफोर्ड, सूर्यकुमार यादव, अनमोलप्रीत सिंह, क्रिस लिन, सौरभ तिवारी, धवल कुलकर्णी, जसप्रित बुमराह, मिशेल मैक्लेनाघन, राहुल चाहर, ट्रेंट बाउल्ट, मोहसिन खान, प्रिंस बलवंत राय सिंह और दिग्विजय सिंह. पांड्या, जयंत यादव, किरोन पोलार्ड, क्रुनाल पांड्या, अनुकुल रॉय, नाथन कूल्टर-नाइल, इशान किशन, क्विंटन डी कॉक, आदित्य तारे.\nRBI New Debit, Credit Card Rules: 30 सितम्बर से क्रेडिट कार्ड और डेबिट कार्ड के लिए नए नियम होंगे लागू, जानें क्या है खास और जरूरी?\nDC vs KXIP IPL Dream11 2nd Match Prediction: दिल्ली और पंजाब का मुकाबला आज, जानिए संभावित प्लेइंग-11 और फैंटेसी क्रिकेट टिप्स


जाति प्रमाण-पत्र कैसे बनाये और इसकी पूरी जानकारी - The SimpleHelp\nHome How to जाति प्रमाण-पत्र की पूरी जानकारी और कैसे करें आवेदन\nजाति प्रमाण-पत्र की पूरी जानकारी और कैसे करें आवेदन\nजाति प्रमाण पत्र बनाने की प्रक्रिया (How to Apply Cast Certificate Online in Hindi): नमस्कार दोस्तों, आज हम आपको इस आर्टिकल में बताएंगे कि आप अपना जाति प्रमाण-पत्र (Cast Certificate) कैसे बना सकते है? इसके बनाने की क्या प्रक्रिया है और आपको इसे बनाने के लिए क्या क्या कागजात (Documents) की जरूरत पड़ेगी?\nभारत देश में जाति प्रमाण-पत्र की बहुत ही ज्यादा जरूरत पड़ती है। जब बात आती है आरक्षण की तो उसमें हमें जाति प्रमाण-पत्र की जरूरत पड़ती है। सरकार अलग-अलग जातियों के लिए कई सारी योजनाएं लेकर आती है, जिसके लिए जाति प्रमाण-पत्र की जरूरत पड़ती है। पहले के समय में आपको अपना जाति प्रमाण-पत्र बनाने के लिए कोर्ट (Court) के चक्कर काटने पड़ते थे लेकिन आज के समय सबकुछ ऑनलाइन (Online) हो गया है। आज हर सरकारी काम ऑनलाइन (Online) किया जा रहा है।\nRead Also: E-Mitra क्या है, कैसे खोले अपना E-Mitra और कैसे होगी इससे कमाई।\nजाति प्रमाण-पत्र के लिए Online आवेदन कैसे करें (How to Apply Cast Certificate Online in Hindi):\nजाति प्रमाण-पत्र क्या है\nजाति प्रमाण-पत्र के उपयोग\nजाति प्रमाण-पत्र के लिये आवश्यक कागजात\nजाति प्रमाण-पत्र हेतु आवेदन कैसे करें\nहमारे आवश्यक प्रमाण-पत्र (Cast Certificate) में से जाति प्रमाण-पत्र एक है। यह किसी जाति विशेष के होने का प्रमाण देता है। यदि कोई अनुसूचित जाति का हो तो उसके लिए यह प्रमाण-पत्र बहुत ही आवश्यक होता है जैसा कि हमारे संविधान में दिया गया है। जाति प्रमाण-पत्र देश का एक आवश्यक सरकारी दस्तावेज है। जाति प्रमाण-पत्र सिर्फ़ सविधान द्वारा निर्धारित जातियों को ही दिया जाता है।\nहमारे पास अपना जाति प्रमाण-पत्र (Cast Certificate) हो तो हम सरकारी स्कूल या कॉलेज से स्कालरशिप ले सकते हैं। यदि आप अनुसूचित जाति से है तो आप इसका लाभ सरकारी नौकरी में भी कर सकते हैं। राशन डिपो से आप सस्ते भाव में राशन (Rashan) भी ले सकते हैं। यदि आपके पास अपना जाति प्रमाण-पत्र नहीं है तो आप इन सभी योजनाओं का लाभ नहीं उठा सकते हैं।\nपरिवार की आय\nहाल ही का बिजली, पानी का बिल का भुगतान किया हो, उसके बिल की कॉपी\nउम्र साबित करने के लिए कोई दस्तावेज़\nवोटर आई डी कार्ड या आधार कार्ड की कॉपी\nराशन कार्ड के पहले और आखरी पेज की फोटोकॉपी\nविवाह निमंत्रण या विवाह प्रमाण पत्र\nविवाहित लड़कियों को अपने स्कूल छोड़ने का पत्र\nभूमि विवरण 7/12 आवेदक परिवार के अंतर्गत आता है\nइन सभी दस्तावेजों के सही होने के लिए एफिडेविट\nRead Also: आधार कार्ड से ऑनलाइन लोन कैसे ले\nसबसे पहले आपको गूगल (Google) से जाति प्रमाण-पत्र (Cast Certificate) डाउनलोड करना होगा।\nआपके द्वारा भरा हुआ फॉर्म आपके गांव के सरपंच या पार्षद से वेरीफाई करवा लें।\nइसके बाद आपको गांव के पटवारी से वेरीफाई (Verify) करवाना होगा।\nअब आपको अपने पास के CSC यानि कि कॉमन सर्विस सेंटर में जाकर वहां पर ऑपरेटर से आपके डॉक्यूमेंट चेक करवाने होंगे।\nवहां का ऑपरेटर आपकी पूरी जानकारी ऑनलाइन करेगा और आपको एक CIDR ID जनरेट करेगा और यही ऑपरेटर आपके सभी डॉक्यूमेंट स्कैन करेगा और उनकी PDF File बनाएगा।\nअब इस ऑनलाइन भरे गये फॉर्म को आपके डॉक्यूमेंट के साथ फॉर्म से संबंधित अधिकारी तहसीलदार या नायब तहसीलदार के पास ऑनलाइन भेज दिया जायेगा और ऑपरेटर आपके भेजे गये फॉर्म की रसीद देगा।\nअब नायब तहसीलदार आपकी पूरी जानकारी जाँच करेगा। यदि आपकी जानकारी में कुछ कमी पाई जाती है तो CSC ऑपरेटर के पास मैसेज चला जायेगा।\nअगर आपके जाति प्रमाण पत्र के सभी डॉक्यूमेंट (Documents) सही (Right) पाए जाते हैं तो तहसीलदार आपके लिए एक ऑनलाइन Certificate जारी करेगा। जिसमें उसके इलेक्ट्रॉनिक हस्ताक्षर होंगे।\nअब साइन किया हुआ Certificate दोबारा से CSC ऑपरेटर के पास चला जाएगा और आपके मोबाइल पर भी इसका मैसेज आ जाएगा।\nअब आप CSC सेंटर जाकर अपना जाति प्रमाण पत्र (Cast Certificate) ले सकते हैं।\nइसकी प्रकिया पूरी होने में करीब5से7दिन का समय लग सकता है। यदि आपके पास आपका जाति प्रमाण-पत्र नहीं पहुंचता है तो आपको पुन: CSC ऑपरेटर से संपर्क करना होगा।\nइस काम के लिए सरकार की तरफ से कोई फीस नहीं होती है। इसे लिए CSC ऑपरेटर आपसे नोर्मल 30 रूपये तक ले सकता है।\nआधार कार्ड की जानकारी ऑनलाइन अपडेट कैसे करें\nयह जानकारी “जाति प्रमाण पत्र बनाने की प्रक्रिया (How to Apply Cast Certificate Online in Hindi)” आपको अच्छी लगे तो अपने दोस्तों और रिश्तेदारों के साथ शेयर जरूर करें। इस जानकारी से संबंधित कोई भी सवाल हो तो कमेंट बॉक्स (Comment Box) में जरूर बताये।


हाइपोसैलपिनक्स क्या है और इसका इलाज कैसे किया जा सकता है? - आईवीएफ बब्बल\nइस महीने आईवीएफ बेबीबल दुर्लभ विकारों को देख रहा है जो आपकी प्रजनन क्षमता को प्रभावित कर सकता है और इस लेख में हम हाइपोसैलपिनक्स देख रहे हैं, एक ऐसी स्थिति जो आपके फैलोपियन ट्यूब को विषाक्त तरल पदार्थ से अवरुद्ध कर सकती है।\nHyposalpinx का आमतौर पर निदान नहीं किया जाता है जब तक महिलाओं को गर्भ धारण करने की कोशिश की प्रक्रिया शुरू नहीं होती है.\nहालत का निदान एक अल्ट्रासाउंड स्कैन के साथ किया जा सकता है, जहां पानी का तरल पदार्थ फैलोपियन ट्यूब को अवरुद्ध करता हुआ पाया जाता है।\n22 साल की कैली हेस को पता था कि वह अपने साथी, बेन से मिलने के बाद एक परिवार शुरू करना चाहती थी, लेकिन जल्द ही यह स्पष्ट हो गया कि चीजें सरल नहीं होने जा रही थीं।\nदंपति ने सीधे प्रयास करना शुरू कर दिया, लेकिन त्वरित उत्तराधिकार में दो गर्भपात हुए।\nउनके पास एक आईवीएफ चक्र भी था लेकिन वह विफल हो गया और वे तबाह हो गए\nडॉक्टरों ने कुछ जांच करने का फैसला किया और कैली को जल्द ही हाइपोसालपिनक्स का निदान किया गया।\nहैम्पशायर के देखभाल सहायक ने एक साक्षात्कार में कहा सूर्य: “यह सुनकर कि मेरे पास यह शर्त थी कि मैंने पहले कभी नहीं सुना था, बिल्कुल भयानक था।\n“आखिरकार तीन साल के लिए गर्भवती होने के लिए मैं क्यों संघर्ष कर रहा हूं, इसका जवाब देना थोड़ा राहत भरा था।\n"डॉक्टरों ने इसे हर महीने मेरे गर्भाशय को एक एसिड स्नान देने वाले तरल पदार्थ के रूप में वर्णित किया, इसलिए मेरा शरीर अनिवार्य रूप से मेरे अजन्मे बच्चों को दुर्घटना से जहर दे रहा था।"\n22 वर्षीय महिला को बताया गया कि उसके फैलोपियन ट्यूब को हटाने से उसके गर्भवती होने की संभावना में सुधार हो सकता है और इसकी कोई गारंटी नहीं होने के बावजूद, उसने महसूस किया कि उसे अपने सपने को साकार करने के लिए वह सब करना होगा।\nकैली को दो प्रक्रियाएं दी गईं, एक खोजपूर्ण लेप्रोस्कोपी और एक बाएं सैलपेक्टोमी, उसे हटा दिया गया फलोपियन ट्यूब, जो एक सामान्य आकार से दस गुना तक सूज गया था।\nआश्चर्यजनक रूप से, ऑपरेशन के दो हफ्ते बाद वह गर्भवती हो गई\nइस गर्भावस्था के दौरान गर्भपात की संभावना के बारे में युगल काफी घबराए हुए थे लेकिन सभी ठीक हो गए और उन्होंने मई 2019 में बेबी टेडी का स्वागत किया।\nकैली को नौ महीनों के दौरान अतिरिक्त स्कैन की पेशकश की गई थी और उन्होंने अपेक्षाकृत दुर्लभ स्थिति के बारे में जागरूकता बढ़ाने के लिए बोलने का फैसला किया है।\nउसने कहा: "मुझे लगा कि मेरे निदान का मतलब है कि मम्मी बनने के मेरे सपने खत्म हो गए हैं, लेकिन अब टेडी यहाँ है और बेन और मैं अब तक के सबसे खुश हैं।"\nक्या आपको हाइपोसैलपिनक्स का निदान किया गया है? हमें आपकी कहानी सुनना अच्छा लगेगा, ई-मेल मिस्ट्री @ivfbabble.com


Home/राष्ट्रीय/छापेमारी के बीच नीरव मोदी ने PNB को दिखाया ठेंगा, अब क्या कदम उठाएगी सरकार?\nपंजाब नेशनल बैंक घोटाले में सीबीआई-ईडी की कार्रवाई लगातार जारी है. इस बीच नीरव मोदी ने पंजाब नेशनल बैंक को लोन का पैसा चुकाने से साफ मना कर दिया है. नीरव मोदी की पीएनबी को लिखी एक चिट्ठी सामने आई है.\nनीरव मोदी का कहना है कि मामले को सार्वजनिक कर पीएनबी ने लोन की रकम चुकाने के सारे रास्ते बंद कर दिए हैं, इसके कारण उनके बिजनेस को काफी नुकसान हुआ है. नीरव मोदी ने कहा कि अब उनके लिए पैसा चुकाना मुमकिन नहीं है.\nअब सवाल उठता है कि सरकार इस मामले में आगे किस प्रकार की कार्रवाई करती है, क्या सरकार की ओर से इस मामले को कोर्ट में लाया जाएगा. या फिर प्रत्यर्पण संधियों के जरिए नीरव मोदी को वापस लाने की कोशिशें की जाएगीं.\nतो क्या दुबई में छुपा है नीरव मोदी?\nबता दें कि सोमवार को ईडी-सीबीआई ने देशभर में कई जगह छापेमारी की. मुंबई, सूरत, पुणे समेत कुल 37 जगहों पर छापेमारी की गई थी. इस बीच नीरव मोदी के बारे में भारतीय एजेंसियों को बड़ी कामयाबी मिली है. सुरक्षा एजेंसियों को जानकारी मिली है कि नीरव इस समय दुबई में छुपा हो सकता है और लीगल टीम उसे पूरे मामले से बचाने की कोशिशों में जुटी है.\nसूत्रों की मानें, तो नीरव मोदी की लीगल टीम भी दुबई में है, इस बात की संभावना जताई जा रही है कि टीम पूरे मामले और संभावित आपराधिक केस पर विचार कर सकती है. लीगल टीम से बात करने में कामयाबी भी हासिल की है. नीरव मोदी की लीगल टीम ने इस बात की पुष्टि की है कि टीम उन्हें बचाने की कवायद में जुटी है.\nवहीं नीरव मोदी के वकील ने कहा है कि अगर ये एक फ्रॉड है, तो सुरक्षा एजेंसियों ने बाकी बची हुई राशि की संपत्ति क्यों नहीं जब्त की है. उन्होंने कहा कि अगर उन्हें फ्रॉड करना होता और भागना होता तो वह विजय माल्या की तरह सब कुछ विदेश लेकर चले जाते.\nउन्होंने कहा कि2जी के मामले मीडिया हाउस ने कई तरह के फैक्ट दिए हैं, इसके अलावा बोफोर्स मामले में भी फैक्ट दिए गए थे. इसके अलावा रेलवे स्कैम में भी 10 दिनों में ही बेल मिल गई थी. इस मामले में भी इस प्रकार ही हो सकता है.


23-Sep-2020 9:14 AM 9\nपहली पुण्यतिथि : ‘छत्तीसगढ़’ विशेष\n-मो. उस्मान कुरैशी\nआज से ठीक एक वर्ष पहले दिल्ली विश्वविद्यालय से सेवानिवृत्त प्रोफेसर पी.डी. खेरा का 93 वर्ष की आयु में अपोलो हॉस्पिटल में देहावसान हो गया था। वे 36 साल पहले अचानकमार टाइगर रिजर्व घूमने के लिये आये थे और महानगर की आरामदेह जीवन शैली को त्यागकर यहीं के होकर रह गये। मिट्टी की एक झोपड़ी पर उन्होंने अपना बसेरा बना लिया। उन्होंने गरीब और वंचित बैगाओं की दशा सुधारने के लिये अपना शेष सारा जीवन लगा दिया। उनके स्वास्थ्य, बच्चों की शिक्षा और आर्थिक दशा ठीक करने के लिये वे निष्काम भाव से काम करते रहे। इस खास रिपोर्ट में उनसे लिया गया7वर्ष पुराने एक साक्षात्कार का अंश भी है जो बैगाओं की सामाजिक, आर्थिक स्थिति पर गहरे चिंतन की अभिव्यक्ति है। प्रो. खेड़ा को चाहने वाले उनकी समझ को केन्द्र में रखते हुए जन-जातियों को बचाने का काम कर सकते हैं। सरकार नीतियां बना सकती है। उनकी पहली पुण्यतिथि पर पढ़ें स्वतंत्र पत्रकार मो. उस्मान कुरैशी की यह विशेष रिपोर्ट-\nछत्तीसगढ के मुंगेली जिले में बाघ और जंगली जानवरों से समृद्ध अचानकमार टाइगर रिजर्व के भीतर लमनी गांव है। ठीक एक साल पहले 23 सितंबर 2019 की सुबह अनजान शहरी लोगों की बढ़ती भीड़ का जमा होते जाना, इस गांव में बसे बैगा आदिवासियों के लिए कौतूहल था। ऐसा नहीं था कि ऐसी गाडियों और शहरी लोगों को वे पहली बार देख रहें हो। देखते थे, इन गाड़ियों को तेज रफ्तार के साथ अपने गांव की सडक से गुजरते हुए या फिर सीधे विश्राम-गृह में घुसते हुए। आज सड़क पर गाडियां और शहरी लोग तेज रफ्तार से भाग नहीं रहे थे, उनकी तेज रफ्तार गाड़ियों के पहिए गांव में सड़क किनारे बनी मिट्टी की झोपडी पर आकर थम जा रहे थे। इस भीड़ की वजह थी जंगल में तीन दशक से रह रहा शहरी आदमी और आदिवासियों के हमदर्द ‘दिल्ली वाले साब’। यानी प्रो. पीडी खेरा। जो बरसों पहले उनके बीच उनके पोशाकों से इतर कुर्ते पाजामे में उनकी ही तरह मिट्टी की झोपड़ी में ठहर कर उनके बीच रच-बस गए थे।\nगांव के लोग सालों देखते रहे कि कभी-कभी कुछ लोग उनसे आकर मिलते है, लंबी बातचीत भी होते देखते रहे पर कभी इनका उनके साथ सरोकार हो, ऐसा महसूस नहीं किया। जंगल में बसे बैगा आदिवासियों को बीती शाम ही खबर हो गई थी उनके सिर पर अब आसमान नहीं रहा। दावानल की तरह ही तो ये खबर पूरे जंगल में फैल गई थी। समझ नहीं पा रहे थे कि ये क्या हो गया। पूरा जंगल उदास था। जंगल से निकल कर अल-सुबह ये सड़क के किनारे अपने मसीहा के पार्थिव देह को विदा करने उमड़ पड़े थे।\nकम नहीं होता 35 साल का लम्हा, युवाओं की दो पीढ़ियों को अपने ज्ञान और सेवा से सींच कर बड़ा किया था, ज्ञान की रोशनी से रास्ता दिखा रहे थे। आज वे कृतज्ञ दृष्टि से अपने मसीहा को विदा होते देख रहे थे। और वे देख रहे थे उन अनजान चेहरों को जो उनके काफिले का हिस्सा बने हुए थे। न जाने क्या सोचकर ही तो वे कोई 35 साल पहले सैकडों मील दूर बड़े शहर के अभिजात्य जीवन और अपने लोगों की भीड़ को छोड़कर इस जंगल में अनजान लोगों के बीच आ बसे। इनके बीच ऐसे रचे-बसे की उनको लगा कि ये उनके ही हिस्से है। फिर ये कौन सी भीड़ थी जो उनका पीछा करते जंगल के बीच बने मिट्टी की झोपड़ी तक आ पहुंची थी। ऐसी जगह, जहां उनके बैठने तक की जगह नहीं। जहां रखी चारपाई के आधे हिस्से में किताबें पसरी हुई थी। इस जनसैलाब में उनका कोई रिश्तेदार, नातेदार नहीं था। जो थे उनमें नेता, पत्रकार, सामाजिक कार्यकर्ता, आला दर्जे के प्रशासनिक अफसर शामिल रहे. जिनको प्रोफसर डॉ, पीडी खेरा के त्याग, सेवा और समपर्ण ने मुरीद बना दिया था।\nदिसम्बर 2013 में उनसे इस रिपोर्टर की लम्बी बात हुई थी। तब प्रो. खेरा ने बताया कि जब सन् 1984 में पहली बार जब यहां आए तो यहां के बैगाओं को देखकर लगा कि जीवन की सार्थकता यहीं है। सच्ची मानव सेवा यहीं हो सकती है। जब वे यहां आए आदिवासी बहुत पिछड़े थे। मन को शांति मिली पर रुकने में बड़ी कठिनाईयां आती रही। समझ गया कि यहां बसेरा बनाना आसान काम नहीं है। शुरू में यहां कुछ भी नहीं था। राशन दुकानें भी नहीं थीं। ये सब चीजें यहां का सौर उर्जा का स्टेशन हमारी दौड़-धूप से बना। टाटा की एक टीम आई थी हम अचानकमार में थे। हमने मिलकर ये स्टेशन शिफ्ट करवाया। पता ही नहीं लगता था कि इस जंगल का मालिक कौन है, क्योंकि सरकारी सेवायें इन तक पहुंचती ही नहीं थीं। बसों की यात्रा कर कलेक्टर दफ्तर के (तब बिलासपुर जिला) दर्जनों बार चक्कर लगाये तब एक चलित खाद्यान्न सेवा शुरू हुई।\nबैगाओं की सेहत को लेकर उनकी चिंता\nबैगाओं के स्वास्थ्य पर चिंता जताते प्रोफेसर खेरा कहते कि उनका स्वास्थ्य ठीक नहीं रहता। खाना नही मिलता, क्योंकि शिकार पर रोक है। पहले गोश्त शिकार करके खाते थे अब खरीदना पड़ता है जो बहुत महंगा है। यहां इनको कम से कम सूअर रखने की इजाजत दी जाए। ज्यादातर लोग दारू पीते हैं। दारू पीयें और खाना ठीक नहीं मिले तो टीबी हो जाता है। और भी बहुत सी बीमारियों के शिकार हो जाते हैं।ये निरक्षर लोग हैं। गलती से अपना खुराक ठीक करने कभी सूअर को पकड़ कर खा भी लें तो वन विभाग वाले नहीं छोड़ते। वे जंगली सूअर न खाएं तो क्या खाएं। एक गिलहरी को खा लिया तो जेल भेज दिया। सरकार इस खत्म होती जाति बचाने की बात करती है पर उनके जीने के तौर-तरीके पर भारी दखल है। ये उनके लिये अच्छा नहीं है। बैगाओं के लिये खादी के थैले में उनके पास हमेशा मलेरिया, बुखार की दवायें रहती थीं। बच्चों को नहलाना-धुलाना, साफ धुले कपड़े पहनाना, उनके रोज का काम था।\nझूम खेती पर रोक ने पहुंचाया नुकसान\nबैगाओं की संख्या लगातार घट रही है । पहले ये बहुतायत में थे अब वे जंगल में भी अल्पसंख्यक होते जा रहे हैं। बाहरी लोग बहुत आ गए हैं। उनकी जमीन पर कब्जा कर लेते हैं। बेटी की शादी होती है तो दामाद को भी यहां बसा लेते हैं। गोड़ हैं, अहीर हैं, सारी जातियां यहां आ गई। मूल तो असल में ये बैगा ही थे। वे झूम खेती (शिफ्टिंग कल्टिवेशन या बेवर खेती) करते थे। 20-25 लोगों का परिवार होता था, जितनी जरूरत होती थी उतना किसी भी जगह फसल उगा लेते थे। अब इस पर रोक लग गई है। जंगल के फल-फूल, पौधे पत्ते, धूप छांव सब उनकी दिनचर्या का हिस्सा है। यह प्रथा बंद क्या हुई बैगा मारे गये, कुचल दिये गये। शहरों से डिग्री लेकर आये जंगल के अफसर इन बातों को क्या समझेंगे? वर्दी में आते हैं, सहमे हुए बैगा दुबक जाते हैं। जंगल में जो उपजता है, उसी पर बैगाओं का जीवन निर्भर है पर सब जंगल के अफसरों ने धीरे-धीरे अपने कब्जे में ले लिया। अब ये खायें तो क्या, जीवन बचायें तो कैसे?


मुलायम सिंह यादव मैनपुरी और अखिलेश कन्नौज से लड़ेंगे लोकसभा चुनाव_Mulayam Singh Yadav to contest from mainpuri akhilesh yadav from kannauj UPAT – News18 हिंदी\nसपा मुखिया अखिलेश यादव की फाइल फोटो\nसपा प्रमुख अखिलेश यादव ने बताया कि नेताजी (मुलायम सिंह यादव) मैनपुरी से लोकसभा चुनाव लड़ेंगे और वह खुद कन्नौज से चुनाव मैदान में उतरेंगे.\nLast Updated : February 27, 2019, 09:58 IST\nआगामी लोकसभा चुनाव में सपा संरक्षक मुलायम सिंह यादव मैनपुरी और सपा प्रमुख अखिलेश यादव कन्नौज से ताल ठोकेंगे. यह घोषणा मंगलवार को सपा के राष्ट्रीय अध्यक्ष अखिलेश यादव ने सैफई में की. वे पुलवामा हमले में शहीद रामवकील के परिजनों को सांत्वना देकर मैनपुरी से लौटे थे.\nइसी दौरान मीडिया से बातचीत में अखिलेश यादव बताया कि नेताजी (मुलायम सिंह यादव) मैनपुरी से लोकसभा चुनाव लड़ेंगे और वह खुद कन्नौज से चुनाव मैदान में उतरेंगे. नेताजी के आशीर्वाद से 2019 की फतह को हासिल करेंगे. अखिलेश ने कहा कि चुनाव को लेकर पार्टी तैयार है. सभी कार्यकर्ताओं ने पार्टी की नीतियों पर काम करना भी शुरू कर दिया है.\nइस दाैरान मैनपुरी से वर्तमान सपा सांसद तेज प्रताप यादव के बारे में अखिलेश यादव ने कहा कि उनके पास राजनीति के लिए काफी उम्र पड़ी है. उन्हें कहीं और एडजेस्ट करेंगे.\nसपा सुप्रीमो अखिलेश यादव ने देश की वायु सेना द्वारा पाकिस्तान पर किए हमले का स्वागत किया. उन्होंने कहा कि मैं सेना को बधाई देना चाहता हूं. जिन्होंने शहीद जवानों का बदला लेकर पाकिस्तान को उसी भाषा में जवाब दिया. उन्होंने कहा कि आतंकवाद पर कठोर से कठोर कार्रवाई होनी चाहिए. जो दुश्मन है, उसको भारत की ताकत का अहसास होना चाहिए.\nTags: Akhilesh yadav, Lok Sabha Election 2019, Mulayam Singh Yadav, Samajwadi party, Up news in hindi, Uttar Pradesh Politics, कन्नौज, मैनपुरी


धनतेरस के दिन इन चीजों की खरीददारी करने से घर में आएगी खुशहाली……. | Welcome to Janpaksh\nHome Latest News धनतेरस के दिन इन चीजों की खरीददारी करने से घर में आएगी खुशहाली…….\nधनतेरस के दिन इन चीजों की खरीददारी करने से घर में आएगी खुशहाली…….\nPosted By: admin@jandun#on: October 21, 2019 In: Latest News\nदिवाली लक्ष्मी जी के पूजन का त्योहार है। इस दिन धन-संपदा और शांति के लिए लक्ष्मी जी की विशेष पूजा-अर्चना की जाती है। दिवाली से दो दिन पहले धनतेरस का त्योहार मनाया जाता है। धनतेरस के दिन से ही दिवाली की शुरुआत हो जाती है। समुद्र मंथन के दौरान धनतेरस के दिन भगवान धनवंतरी अपने साथ अमृत का कलश और आयुर्वेद लेकर प्रकट हुए थे। आयुर्वेद लेकर प्रकट होने की वजह से भगवान धनवतंरी को औषधि का जनक भी कहा जाता है। धनतेरस के दिन धन के देवता भगवान कुबेर की भी पूजा की जाती है। भगवान कुबेर को लक्ष्मी जी का खजांची कहा जाता है। धनतेरस वाले दिन खरीदारी करना बेहद शुभ माना जाता है। दिवाली से संबंधित खरीदारी भी इसी दिन की जाती है। मान्यता है कि धनतेरस के दिन जिस वस्तु की खरीदारी की जाएगी उसमें 13 गुणा वृद्धि होती है। अब ऐसे में लोगों के मन में अक्सर ये सवाल आता है कि आखिर किस सामान की खरीदारी की जाए। तो आज हम आपको कुछ धनतेरस के दिन खरीदारी करने वाले वस्तुओं के बारे में बताने जा रहे हैं…\nउत्तराखंड पंचायत चुनाव मतगणना: रुद्रपुर की गौरीकला ग्राम पंचायत में होगी रिकाउंटिग\nउत्तराखंड पंचायत चुनाव परिणाम: आज भी मतगणना जारी…


उत्तर प्रदेश बारिश मचा रही तबाही, सरकार ने दो दिन तक पूरे प्रदेश के स्कूल-कॉलेज को किया बंद\n16 September .Uttar Pradesh, India\nयूपी में बारिश की वजह से लोग परेशान हैं (फोटोः PTI)\nयूपी में मौसम विभाग ने कहा है कि अगले 40 घंटे बारिश थमने वाला नहीं है. इस वजह से मुख्यमंत्री योगी आदित्यनाथ ने अहम फैसला लिया है. उन्होंने अगले दो दिन 17 और 18 सितंबर को पूरे प्रदेश में सभी स्कूल और कॉलेजों को बंद रखने का आदेश दिया है.\nलगातार बारिश की वजह से पूरे उत्तर प्रदेश में कई जिलों का हाल बेहाल हो गया है. वहीं, राजधानी लखनऊ में बारिश परेशानी का सबब बना हुआ है. वहीं मौसम विभाग ने कहा है कि अगले 40 घंटे बारिश थमने वाला नहीं है. इस वजह से मुख्यमंत्री योगी आदित्यनाथ ने अहम फैसला लिया है. उन्होंने अगले दो दिन 17 और 18 सितंबर को पूरे प्रदेश में सभी स्कूल और कॉलेजों को बंद रखने का आदेश दिया है. अब स्कूल और कॉलेज दोबारा सोमवार 19 सितंबर से खुलेंगे.\nयह भी पढ़ेंः गुजरात सीएम भूपेंद्र पटेल ने अपने पास रखे कई विभाग, जानें किसे मिली कौन सी जिम्मेदारी\nराजधानी बारिश का आलम यह है कि डीएम को आदेश जारी करना पड़ा कि बहुत जरूरी न हो तो घर से बाहर न निकले। लखनऊ स्थित आंचलिक मौसम विज्ञान केंद्र के निदेशक जेपी गुप्ता ने एनबीटी ऑनलाइन को बताया, 'लखनऊ और आस-पास के जिलों में आज रात बारिश जारी रहेगी।\nप्रदेश के पूर्वी हिस्सों में मानसून (Monsoon) ने खासा जोर पकड़ लिया है और पिछले 24 घंटों में इन इलाकों में ज्यादातर स्थानों पर मूसलाधार बारिश हुई है. इस दौरान हुई तेज बारिश के कारण हुए हादसों में कम से कम 13 लोगों की मौत (Death) हुई है.\nप्रदेश के पूर्वी इलाकों में अनेक जगहों पर बुधवार रात से शुरू हुई बारिश गुरुवार रात तक जारी रही, जिसके कारण जगह-जगह जलभराव हो गया. सड़कें और रेल मार्ग जलमग्न होने के कारण यातायात पर बुरा असर पड़ा है.\nयह भी पढ़ेंः वैष्णों देवी की यात्रा करने की सोच रहें हैं तो पहले जान लें ये नियम, वरना दर्शन करने से चूक जाएंगे\nरिपोर्ट के मुताबिक, बारिश के कारण प्रदेश के विभिन्न जिलों में दीवार अथवा मकान गिरने की घटनाओं में मलबे में दबकर कम से कम 13 लोगों की मौत होने की सूचना है. जौनपुर में 4, फतेहपुर में 3, बाराबंकी और प्रतापगढ़ में 2-2 तथा कुशीनगर और सुलतानपुर में एक-एक व्यक्ति की मौत होने की सूचना है. जौनपुर से प्राप्त सूचना के मुताबिक जिले में बारिश के कारण कच्चे मकानों की दीवार ढहने की अलग-अलग घटनाओं में मलबे में दबकर एक ही परिवार के3सदस्यों समेत कुल4लोगों की मौत हो गई.


/top-places-to-visit-in-allahabad-hindi - Hindi Nativeplanet\n»एक ट्रैवलर की नजर से देखे इलाहाबाद को\nUpdated: Monday, August 14, 2017, 16:06 [IST]\nत्रिपुरा का यह स्थल बनाएगा आपकी पूर्वोत्तर यात्रा को खास\nप्रयाग के नाम से विख्यात इलाहाबाद हिंदुयों के प्रमुख तीर्थों में से एक है। प्रयाग के नाम से प्रसिद्ध इलाहाबाद का वर्णन वेदों के साथ-साथ रामायण और महाभारत में भी मिलता है। 1575 में मुगल बादशाह अकबर ने इस शहर का नाम इलाहाबास रखा था, जो बाद में इलाहाबाद के नाम से जाना जाने लगा। उर्दू से अनुवाद में इलाहाबाद का मतलब है 'अल्लाह का बाग़'।\nयह भारत की तीन पवित्र नदियों की मिलन स्थली है।यह जगह हिन्दू और पंडितों द्वारा काफी पवित्र समझा जाता है। उनका मानना है कि यहां डुबकी लगाने से सारे बुरे कर्म धुल जाते हैं और मनुष्य पुनर्जन्म की प्रक्रिया से भी मुक्त हो जाता है। यह जगह हर 12 साल में एक बार कुंभ मेला आयोजित करने के लिए प्रसिद्ध है। यहां हर6साल बाद अर्धकुंभ का आयोजन भी किया जाता है।\nआज इलाहाबाद में घूमने के लिए बहुत कुछ है। तस्वीरों में ट्राइबल इंडिया यहां के पर्यटन स्थलों में मंदिर, किला और विश्वविद्यालय शामिल हैं। तीर्थ का केन्द्र होने के कारण यहां कई प्रसिद्ध मंदिर भी हैं। तो अब देर किस बात की आइये जानें कि इलाहाबाद की यात्रा के दौरान क्या क्या देखना और करना चाहिए आपको।\nइलाहाबाद के प्रमुख पर्यटन स्थलों में से एक त्रिवेणी संगम काफी प्रसिद्द है ...यह भारत की तीन पवित्र नदियों की मिलन स्थली है। "त्रिवेणी संगम" इसका आधिकारिक नाम है और यहां गंगा, जमुना और लोककथाओं के अनुसार सरस्वती नदी आपस में मिलती है। ऐसा माना जाता है कि सरस्वती नदी जमीन के अंदर समा गई है। यह जगह हिन्दू और पंडितों द्वारा काफी पवित्र समझा जाता है। उनका मानना है कि यहां डुबकी लगाने से सारे बुरे कर्म धुल जाते हैं और मनुष्य पुनर्जन्म की प्रक्रिया से भी मुक्त हो जाता है। यह जगह हर 12 साल में एक बार कुंभ मेला आयोजित करने के लिए प्रसिद्ध है। यहां हर6साल बाद अर्धकुंभ का आयोजन भी किया जाता है।PC: Partha Sarathi Sahana\nइलाहाबाद संग्राहालय का निर्माण 1931 में किया गया था और संस्कृति मंत्रालय इसके लिए फंड मुहैया कराता है। अनूठी कलाकृतियों के संग्रहण के मामले में इस संग्राहालय की खासी प्रतिष्ठा है। यह संग्राहालय चंन्द्रशेखर आजाद पार्क के बगल में स्थित है। 1947 में जब भारत आजाद हुआ था तभी इस संग्राहालय का उद्घाटन किया गया था। यहां 18 अलग-अलग गैलरी है, जिसमें पुरातात्त्विक खोज, प्राकृतिक इतिहास प्रमाण पत्र, आर्ट गैलरी और लाल-भूरे मिट्टी से बनी प्राचीन कलाकृतियां शामिल है। यहां जवाहरलाल नेहरू से जुड़े कुछ दस्तावेज और निजी चीजें के अलावा स्वतंत्रता आंदोलन की स्मृति चिन्ह भी प्रदर्शन के लिए रखी गई है।\nदिवारों से अच्छी तरह से घिरा खुसरो बाग इलाहाबाद जंक्शन के करीब ही है। यहां मुगल बादशाह जहांगीर के परिवार के तीन लोगों का मकबरा है। ये हैं- जहांगीर के सबसे बड़े बेटे खुसरो मिर्जा, जहांगीर की पहली पत्नी शाह बेगम और जहांगीर की बेटी राजकुमारी सुल्तान निथार बेगम। इन्हें 17वीं शताब्दी में यहां दफनाया गया था। इस बाग़ में स्थित कब्रों पर करी गयी नक्काशी देखते ही बनती है जो मुग़ल कला संग स्थापत्य कला का एक जीवंत उदाहरण है।PC: सत्यम् मिश्र\nआनंद भवन का शब्दिक अर्थ होता है- खुशियों का घर। यह नेहरू-गांधी परिवार का पुस्तैनी मकान है, जिसे अब स्वराज भवन के नाम से जाना जाता है। स्वतंत्र भारत के पहले प्रधानमंत्री जवाहरलाल नेहरू के पिता मोतीलाल नेहरू ने जब इस मकान को खरीदा था तब यह एक बुचड़खाना हुआ करता था। उन्होंने इस मकान का पूरी तरह से नवीनीकरण किया। उन्होंने इस मकान को इंग्लिश लुक देने के लिए यूरोप और चीन से फर्नीचर मंगवाए। भारत के स्वतंत्रता आंदोलन के समय इस घर का प्रयोग एक मुख्यालय के तौर पर किया जाता था और यहां विद्वानों और राजनेताओं की बैठकें हुआ करती थी।\nअपने समय में सबसे उत्कृष्ट समझे जाने वाले इलाहाबाद किला का निर्माण 1583 में किया गया था। यह अकबर के द्वारा बनाया गया सबसे बड़ा किला है। अपने विशिष्ट बनावट, निर्माण और शिल्पकारिता के लिए जाना जाने वाला यह किला गंगा और युमाना के संगम पर स्थित है। इस किले का इस्तेमाल अब भारतीय सेना द्वारा किया जाता है। आम नागरिकों के लिए कुछ हिस्सों को छोड़कर बाकी हिस्सों में प्रवेश वजिर्त है। ऐसा कहा जाता है कि किले में अक्षय वट यानी अमर वृक्ष है। हालांकि यह वृक्ष किले के प्रतिबंधित क्षेत्र में है, जहां पहुंचने के लिए अधिकारियों से विशेष अनुमति लेनी पड़ती है।PC:Nikhil2789\nऑल सेंट कैथिडरल\nकैसे पहुंचे इलाहाबाद\nवायु सेवा का विकास इलाहाबाद में पर्याप्त रूप से नहीं हो पाया हैं। फिर भी यहाँ के बम्हरौली हवाई अड्डे से दिल्ली एवं कलकत्ता के लिये उडाने हैं। निकटवर्ती बड़े विमानक्षेत्रों में वाराणसी विमानक्षेत्र 142 कि.मी. (88 मील)) एवं लखनऊ (अमौसी अंतर्राष्ट्रीय विमानक्षेत्र 210 कि.मी. (130 मील) हैं।\nइलाहाबाद सभी राजमार्गो से अच्छे से जुड़ा हुआ है..इलाहाबाद में राज्य परिवन निगम के तीन डिपो (बस-अड्डे) हैं:\nजीरो रोड (बस अड्डा): यहाँ से रीवा सतना खजुराहो आदि के लिये बसे उपलब्ध हैं।PC:Abhijeet Vardhan\nइलाहाबाद जंक्शन उत्तर मध्य रेलवे का मुख्यालय है। ये अन्य प्रधान शहरों जैसे कोलकाता, दिल्ली, मुंबई, चेन्नई, हैदराबाद, इंदौर, लखनऊ, छपरा, पटना, भोपाल, ग्वालियर,जौनपुर, जबलपुर, बंगलुरु जयपुर एवं कानपुर से भली भांति जुड़ा हुआ है।PC: Jay.Here\nRead more about: travel tourism indian tourism uttar pradesh allahabad यात्रा पर्यटन भारतीय पर्यटन उत्तर प्रदेश इलाहाबाद


बा Na हिल्स की अजीब और निराला दुनिया में आपका स्वागत है | ICS यात्रा समूह\nमैरी ईडन क्या आप जानते हैं?, वियतनाम\nअगस्त 7, 2018 मैरी ईडन\nबा ना हिल्स के अजीब और निराला दुनिया में आपका स्वागत है\nवियतनाम में बा ना हिल्स में ऊंचे, एक पुल काफी हलचल पैदा कर रहा है!\nनया खोला गया गोल्डन ब्रिज लगता है कि पत्तेदार पहाड़ियों से बाहर पहुंचने वाले विशाल पत्थर हाथों की एक जोड़ी द्वारा निलंबित बादलों के ऊपर तैरते हैं। 150 मीटर के लिए खिंचाव, सुनहरा पैदल यात्री पुल बैंगनी क्राइसेंथेमम्स के साथ रेखांकित है। आकाश में यह अनोखा पैदल मार्ग आगंतुकों को महसूस करने के लिए डिज़ाइन किया गया है जैसे कि वे भगवान के हाथों से सोने की चमकदार पट्टी पर हैं।\nलेकिन यह सब ठीक नहीं है जो धुंधला पहाड़ की चोटी पर अजीब है!\nवास्तुकला का यह उपन्यास टुकड़ा एक जादुई फ्रांसीसी-थीम वाले साम्राज्य का हिस्सा है जिसमें एक fantastical funpark, असली मूर्तियां, अलंकृत उद्यान और भूलभुलैया शामिल हैं।\nशुरुआती 20 मेंth शताब्दी, यह एक समृद्ध फ्रेंच पहाड़ी स्टेशन और माउंटेंटॉप वापसी थी। अफसोस की बात यह है कि 1945 में औपनिवेशिक शासन के खिलाफ क्रांति के बाद यह बर्बाद हो गया। मूल विला के केवल कुछ टुकड़े टुकड़े शेष अवशेष बने रहते हैं।\nअब, एक सेडान कुर्सी के बजाय, एक केबल कार आपको 20 मिनटों में शीर्ष पर ले जाती है। और यह सिर्फ कोई केबल कार नहीं है। बा ना केबल कार सिस्टम दो का गर्व धारक है गिनीज वर्ल्ड रिकॉर्ड्स। यह दुनिया की सबसे लंबी एकल केबल कार प्रणाली (एक्सएनएनएक्स मीटर) है और इसके प्रस्थान और आगमन स्टेशन (एक्सएनएनएक्स मीटर) के बीच दुनिया का सबसे बड़ा अंतर है। शानदार यात्रा आपको प्राचीन वर्षावन, झरने और रोलिंग पहाड़ियों पर धुंध के माध्यम से ले जाती है।\nपुराने में फ्रांसीसी गांवपुरानी दिखने के लिए नई इमारतों को बनाया गया है। और यदि आप कंक्रीट बहिष्कारों पर बहुत बारीकी से नहीं देखते हैं, तो यह भूलना आसान है कि आप वियतनाम में हैं। विशेष रूप से तापमान आमतौर पर कुछ डिग्री कम होता है। शहर के स्क्वायर में एक भव्य फव्वारा और नॉट्रे डेम कैथेड्रल की एक आकर्षक प्रतिकृति है जो रंगीन ग्लास खिड़कियों और लकड़ी के प्यूज़ से परिपूर्ण है। कोबब्लस्टोन सड़कों से नीचे उतरें और आप टावरों और टर्रेटों से सजाए गए मध्यकालीन शैली के घरों में आ जाएंगे। मार्डी ग्रास नर्तकियां, जीवित मूर्तियां और जादूगर हर मोड़ पर आपका मनोरंजन करते हैं।\nफ्रांसीसी गांव के नीचे, एक गुंबददार ठोस मनोरंजन परिसर में शामिल हैं डायनासोर पार्क, एक 29-मीटर-उच्च फ्री पतन टॉवर, और कई वीडियो गेम बच्चों को घंटों तक मनोरंजन करने के लिए। बाहर, रोमांचक रोमांचकर्ता एड्रेनालाईन दौड़ सकते हैं अल्पाइन कोस्टर, एक डाउनहिल लुग। फिर थोड़ा डरावना है वैक्स मूर्ति संग्रहालय। यह काफी मैडम तुसाद नहीं है - लेकिन अभी भी एक मजेदार अनुभव है।\nजब आप भूल जाते हैं कि आप एशिया में हैं, तो विशाल, 27-मीटर-लंबा सफेद बैठे बुद्ध पर नज़र डालें। या ज़ेन-जैसे टॉम्बस्टोन मंदिर जैसे कुछ आध्यात्मिक स्थलों पर जाएं, लिन अनग पगोडा, और लिन चुआ लिन तु मंदिर, यिंग और यांग के अवतार कहा।\nयदि धुंधला और परी जैसी वातावरण सब कुछ बहुत अधिक हो जाती है, भूमिगत में ओक-लकड़ी शराब टैंकों के बीच शान्ति पाएं शराब तहखाने। इसे 1923 में बा ना माउंटेन में गहरा खोला गया था और पुराने दिनों से केवल एक ही शेष स्थलों में से एक है।


अभिनेत्री आशा पारेख - इस शख्स की वजह से आशा पारेख ने आजीवन नहीं की शादी !\nइस शख्स की वजह से आशा पारेख ने अब तक नहीं की शादी !\nAnita Ram on February 25, 2017\n60 के दशक की अभिनेत्री आशा पारेख का नाम उस दौर की सबसे बेहतरीन अदाकाराओं में शुमार हुआ करता था. आशा पारेख बचपन से ही इस इंडस्ट्री से जुड़ गई थीं. उन्होंने बचपन में कई फिल्मों में बाल कलाकार के तौर पर काम किया.\nबचपन से हिंदी सिनेमा की बारिकियों को अच्छी तरह से समझने के बावजूद एक अभिनेत्री के तौर पर अपनी खास पहचान बनाने के लिए उन्हें काफी संघर्ष करना पड़ा.\nआखिरकार उनके संघर्ष के आगे उनकी किस्मत को भी घुटने टेकने पड़े तब जाकर वो हिंदी सिनेमा की एक मशहूर और कामयाब अभिनेत्री के तौर पर अपनी पहचान बनाने में सफल हुईं.\nलेकिन एक सफल अभिनेत्री होने के बावजूद आशा पारेख ने आजीवन शादी ना करने की कसम खा ली.\nआखिर अभिनेत्री आशा पारेख ने ये फैसला किस शख्स की वजह से लिया, चहिए हम आपको बताते हैं.\nपहली ही फिल्म से निकाली गईं आशा पारेख\nबतौर अभिनेत्री अपनी पहचान बनाने के लिए संघर्ष करनेवाली आशा पारेख को पहली बार विजय भट्ट की फिल्म ‘गूंज उठी शहनाई’ में बतौर मुख्य अभिनेत्री काम करने का मौका मिल गया.\nलेकिन जैसे ही इस फिल्म की शूटिंग शुरू हुई वैसे ही आशा को इस फिल्म से बाहर का रास्ता दिखा दिया गया. कहा जाता है कि विजय भट्ट ने आशा को ये कहते हुए फिल्म से बाहर निकाल दिया कि तुम हीरोइन मटेरियल नहीं हो.\nनासीर हुसैन से प्यार करती थीं अभिनेत्री आशा पारेख\nअपनी पहली ही फिल्म से बाहर निकाले जाने पर आशा पारेख की मुलाकात उस दौर के मशहूर डायरेक्टर नासीर हुसैन से हुई. वो नासीर ही थे जिन्होंने आशा पारेख के भीतर छुपी हीरोइन को पहचान लिया और उन्हें फिल्म ‘दिल दे के देखो’ में अभिनेता शम्मी कपूर के साथ काम करने का मौका दिया.\nये फिल्म बॉक्स ऑफिस पर बहुत कामयाब हुई और इसी फिल्म से बॉलीवुड में आशा पारेख का जादू चलने लगा. देखते ही देखते नासीर हुसैन की कई फिल्मों में आशा पारेख ने काम किया और इस दौरान दोनों एक-दूसरे के करीब आ गए.\nअभिनेत्री आशा पारेख ने ली जिंदगी भर शादी ना करने की कसम\nनासीर हुसैन की कई फिल्मों में काम करते-करते आशा पारेख उनके इतने करीब आ गईं कि उन्हें नासीर हुसैन से प्यार हो गया. आशा पारेख नासीर हुसैन से शादी करना चाहती थीं लेकिन वो पहले से शादीशुदा थे.\nलिहाजा परिवार और पत्नी के प्रति नासीर की जिम्मेदारियों ने उन्हें आशा पारेख से रिश्ता तोड़ने पर मजबूर कर दिया. आशा भी इस बात को अच्छी तरह से समझ चुकी थीं कि नासीर उनके कभी नहीं हो सकते. शायद इसलिए उन्होंने ताउम्र शादी नहीं करने का फैसला किया.\nगौरतलब है कि कुछ समय पहले अभिनेत्री आशा पारेख ने ये खुलासा किया था कि पहले उनका भी एक बॉयफ्रेंड हुआ करता था लेकिन कभी नासीर हुसैन का नाम नहीं लिया पर आशा की मानें तो शादी ना करने के इस फैसले के बाद भी वो अपनी जिंदगी में बेहद खुश हैं.\nasha parekh never married · Featured · अभिनेत्री आशा पारेख\nक्या करें जब दो सहेलियों को हो जाए एक ही लड़के से प्यार ..


चीन ने अपने सैनिकों के लिए बनवाए आयरन मैन सूट, जानिए इसकी खासियत?\nHome » चीन ने अपने सैनिकों के लिए बनवाए आयरन मैन सूट, जानिए इसकी खासियत?\nभारत और चीन के बीच चल रहे विवाद को लेकर बातचीत अबतक बेनतीजा रही है। इसका नतीजा यह है कि खून जमा देने वाली ठंड में हमारे सैनिक सीमा की रक्षा में तैनात है। चीन भी युद्द के साज़ों सामान के साथ भारत पर हमले की ताक में बैटा है। भारतीय जवान चीन की हर चाल का जवाब बहादुरी से दे रहे हैं। देश का पूरा डिफेंस तंत्र इस समय सीमा पर आंखे गड़ाए बैठा है। आपको बता दें कि अगर भारत और चीन के बीच बातचीत से हल निकल जाता तो दोनों देश की सेनाओं को इस कड़ाके की ठंड में तैनात नहीं होना पड़ता। इस बीच चीनी वैबसाईट ग्लोबल टाईम्स ने चीनी सैनिकों को दिए गए स्पेशल आयरन मैन सूट का वीडियो जारी किया है। आईये एक नज़र डालते हैं भारतीय और चीनी सैनिकों के स्पेषल सूट पर-\nचीनी सैनिकों का आयरन मैन वाला सूट\nआयरनमैन वाले इन सूट्स का नाम एक्सोस्केलेटन सूट हैं। चीन के सैनिकों ने इन सूट्स को पहनना भी शुरू कर दिया है। इन सूट की मदद से ऊंचाई वाली जगहों पर चीनी सैनिकों को पहले के मुकाबले अधिक फायदा मिलेगा। एक्सोस्केलेटन सूट सैनिकों के कई मिशन में लाभकारी होते हैं। किसी भी सामान की डिलिवरी, पेट्रोलिंग करने और सेंट्री ड्यूटी में ऐसे सूट प्रभावी साबित होंगे। एक्सोस्केलेटन सूट अपने पहनने वाले को अपनी ऊर्जा बचाने और अपने पैरों की रक्षा करने में मदद कर सकता है।\nअधिक उंचाई पर भारतीय सैनिकों के युद्ध लड़ने की क्षमता का मुकाबला पूरी दुनिया में कोई नहीं कर सकता है। भारत के हिमवीर दुनिया के सबसे दक्ष सैनिक माने जाते हैं। भारतीय जवानों को कड़ाके की ठंड से बचाने के लिए भारत ने अमेरिका से 11 हज़ार स्पेशल सूट मंगवाएं है। इसकी मदद से भारतीय सैनिक चीन को मुंह तोड़ जवाब देने में सक्षम होंगे।\npreviousलालू प्रसाद यादव की बिगड़ती जा रही है तबीयत, जानिए क्या कहा डॉक्टर ने?\nnextFarmers charge fee to dozens of toll plazas, fear of collision\nTags:exoskeleton suits chinaIndia China Border Tensioniron man suit


पश्चिम बंगाल में बवाल, बेपरवाह सरकार : आर.के.सिन्हा\nTuesday,02 June 2020,10:31 PM\nBy Deshwani | Publish Date: 8/7/2017 12:18:01 PM\nपश्चिम बंगाल जल रहा है। दार्जिलिंग से लेकर कोलकाता से सटे उत्तर 24-परगना जिला तक अशांत है। जनता में आक्रोश है, पर मुख्यमंत्री ममता बनर्जी बिल्कुल बेपरवाह हैं। पहले बात करें कोलकाता के पड़ोस 24 परगना की। वहां पर एक आपत्तिजनक फेसबुक पोस्ट के बाद जमकर बवाल काटा गया। इलाके में हिंसा भड़कने के दौरान कई मंदिर व स्कूल जला दिए गए और दर्जनों दुकानों में लूटपाट की गई। दरअसल वहां 11वीं कक्षा के एक छात्र ने फेसबुक पर मुस्लिमों के किसी पवित्र स्थान के बारे में अपमानजनक टिप्पणी पोस्ट कर दी। इसके विरोध में हजारों कट्टर मजहबी कूद पड़े कोहराम मचाने। जमकर दंगे हुए। उस भीड़ में से कुछ तो उस छात्रको पत्थर मारकर मार डालने की इजाजत मांग रहे हैं, तब जबकि उस छात्र को तत्काल गिरफ्तार कर लिया गया है। एक नाबालिग बच्चे की इस छोटी सी गलती को भी हजारों मजहबी बर्दाश्त नहीं कर सके। माफ करने के बजाय, सड़कों पर बवाल काटने उतर पड़े। जरा इन सिरफिरों से पूछा जाय कि एक पोस्ट से क्या बिगड़ गया उस पवित्र स्थान का। एक तरफ अल्लाह को सबसे रहमदिल कहते हो और खुद इतने कमजर्फ नफरत-दिल हो? खैर, पुलिस ने सजगता दिखाते हुए फेसबुक पर वह पोस्ट लगाने वाले नवालिग छात्र को गिरफ्तार कर लिया है। फिर भी मुसलमान सड़क जाम करने लगे, पुलिस पर हमले किए और पुलिस वाहनों को आग के हवाले कर दिया गया। उत्तेजित भीड़ ने मौके पर पहुंचे पुलिसवालों के वाहनों में तोड़फोड़ की और पथराव किया। इसमें पुलिस अधीक्षक समेत कुछ पुलिसवाले घायल भी हो गए।\nकोलकाता से सटे स्थान पर इतनी व्यापक स्तर पर आगजनी हुई और हैरानी इसलिए हो रही है कि मुख्यमंत्री ममता बनर्जी ने हालात पर काबू पाने की बजाय प्रदेश के राज्यपाल केशरीनाथ त्रिपाठी पर ही आरोप लगाने शुरू कर दिए। कहा कि राज्यपाल महोदय ने धमकी दी। क्या उन्हें यह शोभा देता है कि उनका राज्य जल रहा है और वो सियासत कर रही हैं? क्या राज्यपाल को इतना भी अधिकार नहीं कि मुख्यमंत्री से यह पूछ सके कि स्थिति पर नियन्त्रण क्यों नहीं हो रहा? क्या केशरी नाथ त्रिपाठी ने दंगाग्रस्त इलाकों की स्थिति पर ममता बनर्जी से फोन पर बात करके कोई अपराध कर दिया? वो कह रही हैं कि राज्यपाल ने उन्हें धमकी दी और अपमानित किया। हालांकि राज्यपाल ने सारे माहौल को शांत करने की मंशा से अपना स्पष्टीकरण देते हुए कहा कि 'हमारी बातचीत में ऐसा कुछ नहीं हुआ जिससे ममता बनर्जी को लगे कि उनकी बेइज्जती हुई, उन्हें धमकाया गया या उन्हें अपमानित किया गया।'\nदरअसल कठमुल्ला मुसलमानों का गढ़ बन गया है पश्चिम बंगाल। आपको याद होगा कि पिछले साल मालदा में हजारों मुसलमानों की भीड़ ने किस तरह से उपद्रव किया था। मालदा में बवाल करने वालों की मांग थी कि कमलेश तिवारी नाम के उस शख्स को फांसी दे दी जाए जिसने उनके नबी की शान में तथाकथित गुस्ताखी की। ये मांग तब हो रही थी जब तिवारी को रासुका लगाकर जेल में डाल दिया गया था। उस पर कई कठोर धाराएं लगा दी गई थीं। फांसी की मांग करने वालों को ये नहीं पता था कि तिवारी ने जो अपराध किया है, उसकी सजा देश के मौजूदा कानून के अन्दर किसी भी प्रकार से फांसी नहीं हो सकती। इसके साथ ही यह भी तो गौर फरमाने योग्य है कि कोलकाता के एक मदरसे के हेडमास्टर काजी मासूम अख्तर को सिर्फ इसलिए बेरहमी से पीटा जाता है, क्योंकि उसने अपने छात्रों को राष्ट्रगान सिखाने की कोशिश की थी। अब यह सवाल अहम हो गया है कि क्या भारत में राष्ट्रगान समाज के एक वर्ग के लिए जरूरी नहीं है? फिर एक लंबी डरावनी चुप्पी सामने आ रही है उन कथित लेखकों की तरफ से जो असहिष्णुता के सवाल पर अपने पुरस्कार लौटाते रहे हैं या जंतर-मंतर पर धरने पर बैठते रहे हैं। ममता बनर्जी की सरकार 24 परगना से लेकर मालदा के उपद्रवियों को कुछ नहीं कहती।\nपृथ्वी का जन्नत यानी दार्जिलिंग भी तो जल रहा है। दार्जिलिंग में भी हालात काबू से बाहर हो रहे हैं। वहां मानों सारा दार्जिंलिंग सड़कों पर उतर आया है। इसी बीच ममता बनर्जी संयुक्त राष्ट्र के एक कार्यक्रम में शामिल होने के लिए नीदरलैंड चली जाती हैं। कहती हैं, दार्जिलिंग में हिंसक प्रदर्शन बर्दाश्त नहीं किए जाएंगे। उन्होंने यह चेतावनी 24 परगना में हंगामा करने वालों को नहीं दी। दार्जिलिंग में वहां की इंटरनेट सेवाएं निलंबित कर दी गईं थीं। वहां पर बंद का आह्वान किया जा रहा है। बंद का आह्वान गोरखा जनमुक्ति मोर्चा (जीजेएम) ने किया है। जीजेएम पृथक गोरखालैंड के लिए आंदोलन चला रहा है। वहां पर दवाखानों को छोड़कर सभी अन्य दुकानें एवं होटल बंद हैं। पर्यटन का कारोबार ठप्प है। ममता बनर्जी अपने राज्य के बिगड़ते हालात पर काबू क्यों नहीं पातीं? वे सक्षम नहीं हैं या इच्छा नहीं है? सिर्फ केन्द्र पर आरोप लगाने से बात नहीं बनेगी। देशभक्त गोरखा लोगों की मांगों का कोई शांतिपूर्ण समाधान तो तलाशना होगा।\nदरअसल सारा देश देख रहा है कि ममता बनर्जी सांप्रदायिक शक्तियों के हाथों में खुलकर खेल रही हैं। आपको याद होगा कि उनके एक खासमखास और कोलकाता की एक मस्जिद के एक कुख्यात इमाम ने कुछ समय पहले प्रधानमंत्री नरेन्द्र मोदी के खिलाफ एक बेहद आपतिजनक फतवा जारी किया था। कोलकाता की टीपू सुल्तान मस्जिद के शाही इमाम सैयद मोहम्मद नुरुर रहमान बरकती ने फतवा जारी करते हुए मोदी जी का अपमान करने वाले को 25 लाख रुपये का इनाम देने का वादा किया था। जरा देख लीजिए कि कितना खतरनाक था वो फतवा। देश के प्रधानमंत्री पर हमला करने का फतवा जारी करने के बावजूद पश्चिम बंगाल की मुख्यमंत्री ममता बनर्जी का खासमखास बना हुआ है वह धूर्त इमाम।\nममता बनर्जी मानों कोई काम कायदे से करने के लिए तैयार ही नहीं हैं। उन्होंने वस्तु एवं सेवा कर (जीएसटी) में भी तमाम मीन-मेख निकाले थे। उन्होंने अपनी फेसबुक पोस्ट पर लिखा कि देश ने 14 अगस्त 1947 की मध्य रात्रि आजादी हासिल की थी और अब 30 जून 2017 की मध्य रात्रि से देश की आजादी और लोकतंत्र के लिए भयानक खतरा पैदा हो गया है और इंस्पेक्टर राज का युग लौट आया है। ज्ञातव्य है कि जीएसटी में इंस्पेक्टरों को चार गंभीर अपराधों के लिए गिरफ्तारी की शक्तियां प्राप्त हैं, जिसमें व्यापारियों को एक से चार वर्ष जेल की सजा हो सकती है। वो नोटबंदी का भी विरोध कर रही थीं। वो अरविंद केजरीवाल के साथ मिलकर नोटबंदी के बहाने भी प्रधानमंत्री मोदी पर हमला बोल रही थीं। क्या उन्हें मालूम है कि कालेधन की अर्थव्यवस्था क्या होती है? क्या उन्हें पता है कि काला धन देश को किस तरह से खोखला करता है? शायद नहीं। खैर, फिलहाल पश्चिम बंगाल में कठमुल्ला ताकतें पूरी तरह से हावी हैं। ममता बनर्जी की ओर सारा देश देख रहा है कि वो अब उन ताकतों के साथ खड़ी होती हैं या उन पर चाबुक बरसाएंगी।\n(लेखक राज्य सभा सांसद एवं हिंदुस्थान समाचार सेवा समिति के अध्यक्ष हैं)


बन्धन शादी का - गुरुदत्त Bandhan Shadi Ka - Hindi book by - Gurudutt\nसांस्कृतिक >> बन्धन शादी का\nमुखपृष्ठ\t: सजिल्द\t पुस्तक क्रमांक\t: 5383\nविवाह जैसे पवित्र-बंधन पर आधारित उपन्यास...\nBandhan Shadi Kaahindi book by Gurudutt - बन्धन शादी का - गुरुदत्त\nगूढ़ से गूढ़ विषय का सरल से सरल विवेचन गुरुदत्त की विशेषता है। इस उपन्यास में भी उन्होंने विवाह और उससे उत्पन्न होने वाली समस्याओं का मनोवैज्ञानिक विवरण प्रस्तुत किया है।\nविवाह एक सामाजिक व्यवस्था है। भारत में ही नहीं विश्व के कई देशों में विवाह का स्थापनापन्न ढूँढ़ने का असफल प्रयत्न हुआ है परन्तु इससे समस्याएँ कम होने की बजाए बढ़ी ही हैं।\n‘बन्धन शादी का’ एक ऐसी लड़की की कहानी है जो विदेशी संस्कारों के प्रभाव से विवाह को अनावश्यक मानती है। परन्तु सामाजिक वातावरण के कारण उसके सोचने में जिस प्रकार परिवर्तन आता है उसका सजीव तथा रोचक चित्रण इस उपन्यास में किया गया है।\nउपन्यास का प्रवाह ऐसा है कि उपन्यास शुरू करके समाप्त किए बिना छोड़ा नहीं जा सकता।\nसंसार में सर्वाधिक रसमय संबंध कदाचित् पुरुष-स्त्री का है। इसकी रसमयता के अतिरिक्त भी इसमें और अन्य संबंधों में अंतर है। अन्य संबंधों में एक भोक्ता होता है और दूसरा भुक्त। इसमें भोक्ता-भुक्त दोनों ही हैं। इस कारण यह आदिकाल से चिन्ता और चिन्तन का विषय बना हुआ है।\nप्रत्येक रसमय संबंध में भोग का भोग करने वाले पर प्रभाव होता है। यह प्रभाव ही चिन्तन और चिन्ता का विषय है। कारण यह कि इसका प्रभाव तात्कालिक स्वाद और उससे उत्पन्न होने वाले सुख-दुःख के अतिरिक्त सन्तान के रूप में है। यही सब झगड़े का मूल है।\nजो लोग जीवधारियों में किसी आत्म-तत्त्व की उपस्थिति मानते हैं, वे इस बन रहे जीवन के लिए संसार का द्वार बंद करना नहीं चाहते। दूसरे, जो एक जीवधारी और निर्जीव में केवल मात्र प्रकृति की स्थिति का अंतर मानते हैं, वे इस फल को नष्ट कर देने में हानि नहीं समझते।\nइस फल के नष्ट करने में भी दो स्थितियाँ हैं। एक यह कि इसे बनने ही न दिया जाए और दूसरी यह कि बन जाने पर नष्ट कर दिया जाए; दोनों ही स्थितियाँ आत्म-तत्त्व मानने वाले स्वीकार नहीं करते। दोनों को पाप मानते हैं।\nएक तीसरा पक्ष भी है जो इस फल से बन रहे समाज के विचार से भी इसके बनने में बाधा अथवा बन जाने पर नष्ट करने को चिन्ता का विषय मानते हैं।\nइन सब परिणामों पर और उनमें सब दृष्टिकोणों से प्रकाश डालने का यत्न इस पुस्तक में किया गया है।\nवास्तविक प्रश्न ये हैं-\n1. इस उत्कट स्वाद को नियंत्रण में रखने की आवश्यकता है अथवा नहीं ?\n2. विवाह इसको नियंत्रित रखने में कुछ योगदान देता है अथवा नहीं ?\n3. इसका रसास्वादन करने वाले आने वाले जीव के प्रति और उससे बनने वाले समाज के प्रति अपना कुछ उत्तरदायित्व समझें अथवा नहीं ?\n4. जो पहले आ गए हैं, उनको क्या अधिकार है कि पीछे आने वालों का मार्ग अवरुद्ध करें ?\n5. समाज के घटक होने से समाज से लाभ उठाने वाले समाज को श्रेष्ठ बनाने में कुछ ज़िम्मेदारी मानते हैं अथवा नहीं ?\n6. इन सब स्थितियों में विवाह का प्रभाव क्या होता है ?\nये सब समस्याएं आदिकाल से चली आती हैं और मानव समाज ने इन समस्याओं को सुलझाने में विवाह से श्रेष्ठ और सबल प्रभाव वाला कोई अन्य उपाय प्रतीत नहीं किया।\nअनेक पंथ, वाम मार्ग, भैरवी चक्र और कुपंथ भी विवाह का स्थानापन्न ढूँढ़ने में लीन रहे हैं। परन्तु वेद जैसी सबसे प्राचीन पुस्तक में विवाह-पद्धति की श्रेष्ठता वर्णन होने से लेकर आज भूमण्डल के सब देशों में यही स्वीकार की गई है।\nयह पुस्तक एक उपन्यास है। इसमें वर्णित घटनाएँ और व्यक्ति सब काल्पनिक हैं। केवल विषय ही सत्य और विवेचनीय है।\nसेठ महेश्वर प्रसाद की पत्नी सत्यवती बम्बई बाईकुला क्षेत्र में एक मकान की सातवीं मंज़िल पर एक फ्लैट के ड्राइंग रूम में बैठी चाय के लिए पति और बच्चों की प्रतीक्षा कर रही थी। पति इसी मकान की दूसरी मंजि़ल पर कारोबार के कार्यालय में काम समाप्त कर आने वाला था।\nसत्यवती की एक लड़की और एक लड़का था। लड़का सिद्धेश्वर हायर सैकेण्डरी में पढ़ता था। वह स्कूल से आ चुका था और अपने कमरे में बैठा परिवार के अन्य सदस्यों के चाय के लिए आने की प्रतीक्षा कर रहा था। लड़की लड़के से आठ वर्ष बड़ी थी। वह एम. ए. पास कर राज्य सचिवालय में सेवा-कार्य प्राप्त कर चुकी थी।\nवास्तव में रेवा की प्रतीक्षा हो रही थी। पिता भी अपना कार्य समेट लड़की के सचिवालय से आने की प्रतीक्षा कर रहा था।\nरेवा सवा पाँच बजे आई और लिफ्ट से ऊपर के फ्लैट को चढ़ गई। पिता ने उसे ऊपर जाते देखा तो वह भी उठा और कार्यालय के चपरासी को कार्यालय बन्द करने को कहने लगा। वह लिफ्ट की ओर चल पड़ा। लिफ्ट लड़की को लेकर ऊपर गई थी, इस कारण सेठ साहब उसके नीचे आने की प्रतीक्षा करने लगे।\nचपरासी ने कार्यालय बन्द किया और चाबी सेठ जी को दी ही थी कि लिफ्ट नीचे आ गई। सेठ जी भी उसमें सवार हो, ऊपर जा पहुँचे।\nवह घर के ड्राइंग रूम में पहुँचे तो पत्नी एक सोफे पर बैठी थी। सेविका मोहिनी सैण्टर टेबल पर चाय का सामान लगा रही थी।\nसेठ जी ने सोफा पर बैठते हुए पूछा, ‘‘रेवा आई थी ?’’\n‘‘जी ! आप बैठिए। वह भी आती है।’’\nइस समय लड़का सिद्धेश्वर आ गया। बैठते ही बोला, ‘‘पिता जी ! हमारी कल से परीक्षा आरम्भ हो रही है।’’\n‘‘और तुम इसके लिए तैयार हो ?’’\n‘‘जी ! उत्तीर्ण तो अवश्य ही हो जाऊँगा। सम्भव यह है कि स्कूल में प्रथम रहूँ।’’\n‘‘मुझे तुम्हारे उत्तीर्ण होने से मतलब है। प्रथम होने से कुछ विशेष लाभ नहीं होगा। तुम्हारी बहन प्रथम श्रेणी में उत्तीर्ण होने लगी तो फिर उसने पढ़ाई छोड़ी ही नहीं, जब तक आगे पढ़ने के लिए कोई श्रेणी नहीं रही। और फिर मेरे व्यवसाय में सहायक होने के स्थान पर वह सचिवालय में सेवा-कार्य करना पसन्द कर बैठी है।’’\n‘‘पर पिता जी ! मैं आपके साथ व्यापार में लग जाऊँगा।’’\nइस समय मोहिनी कमरे से बाहर निकल गई। रेवा अभी भी नहीं आई थी और सत्यवती पति तथा लड़के के लिए प्यालों में चाय बनाने लगी।\n‘‘और रेवा ?’’ सेठ जी ने पूछा।\n‘‘उसकी तबीयत ठीक नहीं है। इस कारण चाय नहीं लेगी।’’\n‘‘क्या कष्ट है ?’’\n‘‘आप चाय लीजिए। चाय के उपरान्त मैं पता करूँगी।’’\nसेठ जी समझे नहीं। परन्तु घर के विषय में, विशेष रूप से बच्चों के विषय में सत्यवती की बात सर्वोपरि होती थी। इस कारण सेठ जी चुप हो गए और चाय लेने लगे। एक-दो घूँट चाय लेकर सेठ जी पुत्र से ही पूछने लगे, ‘‘कब तक परीक्षा समाप्त होगी ?’’\n‘‘अप्रैल की दस तारीख को अन्तिम परीक्षा है।’’\n‘‘तब ठीक है। मैं यूरोप जा रहा हूँ और जाने से पूर्व तुम को यहाँ कुछ काम समझा देना चाहता हूँ, जिससे तुम यहाँ की सूचना मुझे देते रहा करोगे।’’\nसिद्धेश्वर प्रसन्न था। यद्यपि वह श्रेणी में एक योग्य प्रतिभाशाली विद्यार्थी समझा जाता था, परन्तु वह स्कूल कॉलेजों की चक्की से बाहर हो अपनी बुद्धि का और अन्य गुणों का प्रयोग करना चाहता था।\nउसने पूछ लिया, ‘‘पिता जी ! कब जाएँगे ?’’\n‘‘मई मास के मध्य में।’’\nचाय के साथ देसी मिठाई थी। तीनों, पिता, माँ और पुत्र मज़े में लेते रहे।\nचाय समाप्त हुई। सेठ जी उठकर कुछ मिनट के लिए आराम करने अपने बैडरूम में चले गए। लड़का भी उठा और अपने पढ़ाई के कमरे में चला गया।\nमाँ उठकर लड़की के कमरे में जा पहुँची। लड़की पलंग पर लेटी हुई थी।\n‘‘क्या बात है रेवा !’’ माँ ने कमरे में प्रवेश करते हुए पूछा।\nरेवा माँ का मुख देखती हुई लेटी रही। उसने उत्तर नहीं दिया।\nमाँ ने पलंग के समीप कुर्सी खिसका, उस पर बैठते हुए कहा, ‘‘मोहिनी कह रही थी कि तुम खाया-पिया उलट रही थी।’’\n‘‘हाँ, माँ ! मध्याह्न का खाया छाती पर अटका रखा था। अभी लिफ्ट से ऊपर आते हुए मितली हुई और यहाँ पहुँच बाथरूम में जा सब निकाल आई हूँ।’’\n‘‘मैं दो तीन दिन से तुम्हारे मुख पर विवर्णता देख रही हूँ।’’\n‘‘माँ असल बात यह है कि मुझे दिन चढ़ गए हैं। मुझे रजस्वला हुए दो मास से ऊपर हो चुके हैं।’’\n‘‘ओह ! यह कैसे हो गया ?’’ माँ आश्चर्य से रेवा का मुख देखती रह गई।’’\n‘‘मैं समझती हूँ कि वैसे ही हुआ होगा जैसे सब औरतों को होता है। मैं चाहती तो नहीं थी, परन्तु कहीं भूल हो गई है और यह हो गया है।\n‘‘मैं आज आधे दिन की छुट्टी लेकर डॉक्टर के पास गई थी। डॉक्टर ने परीक्षा कर बताया है कि दो मास का गर्भ है।\n‘‘मैंने उसे गर्भपात के लिए कहा है, परन्तु उसकी राय है कि यह ठीक नहीं होगा।\n‘‘वैसे मुझसे एफिडेविट लेकर वह यत्न कर सकती थी, परन्तु उसने मुझे राय दी कि मैं ऐसा न कराऊँ। मेरा भावी जीवन बिगड़ सकता है।’’\n‘‘और यह किसका है ?’’\n‘‘बता नहीं सकती।’’\nइस पर तो माँ पीत-मुख लड़की की ओर देखती रह गई। उसने पूछा, ‘‘तो तुम एक से अधिक पुरुषों की संगत में रहती हो ?’’\n‘‘यही तो कह रही हूँ।’’\n‘‘तुमने बहुत बुरा किया है।’’\n‘‘क्या बुरा किया है ? माँ ! यह एक भूल तो हुई है कि असावधान हो गई थी और सन्तान निरोध का उचित उपाय प्रयुक्त नहीं हुआ। परन्तु यह कुछ बुरा हुआ है, ऐसा मैं नहीं मानती।’’\n‘‘मैं यह नहीं कह रही हूँ। मैं तो यह कह रही हूँ कि तुमने विवाह किए बिना किसी पुरुष की संगत का लाभ उठाया है। यह बुराई है।’’\nअब लड़की उठकर बैठ गई। लेटे-लेटे वह भलीभांति युक्ति नहीं कर पा रही थी। उसने बैठते हुए कहा, ‘‘देखो माँ ! पिछले वर्ष मैं गुरु जी के आश्रम में गई थी। वहाँ दो दिन उनका प्रवचन सुनती रही थी। उनका मत था कि विवाह का विधान मानवसमाज के घोर पतन का कारण हो गया है। उन्होंने यह भी कहा था कि आदिकाल में मनुष्यों में विवाह का विधान नहीं था और पुरुष स्त्री स्वेच्छा से तथा स्वतन्त्रता से विचरते थे।\n‘‘तब पिता जी भी मेरे साथ थे और उन्होंने भी आचार्य जी के प्रवचन को सुनकर पसन्द किया था।’’\n‘‘तब से ही मैंने अपना व्यवहार बदला है। सन्तान न हो, इसकी शिक्षा बर्थ कन्ट्रोल क्लीनिक वालों ने दी थी। वहाँ मैंने बताया था कि कुछ ही दिनों में मेरा विवाह होने वाला है और मैं अभी सन्तान नहीं चाहती। इस कारण वहाँ काम करने वाली लेडी डॉक्टर ने बहुत परिश्रम से मुझे इस विषय में सब कुछ समझा दिया था।’’\nमाँ यह कथा सुन अवाक् हो लड़की का मुख देखती रह गई। आखिर उसने बिखर गए दूध का विचार छोड़ जो कुछ बचा है, उसकी रक्षा के विषय में विचार करना आरम्भ कर दिया। उसने पूछा, ‘‘तो अब क्या करोगी ?’’\n‘‘माँ ! अभी तो दस-पन्द्रह दिन की कार्यालय से छुट्टी लेकर अपनी पाचन शक्ति को ठीक करूँगी। तदनन्तर मैं कार्यालय जाया करूँगी। डॉक्टर मिस रमज़ान से बातकर आई हूँ। मुझे वह अपने क्लीनिक में प्रसव से पूर्व भरती कर लेगी और फिर मेरे स्वस्थ होने तक वह वहाँ रखेगी। मैंने उससे होने वाले बच्चे के ‘डिस्पोज़ल’ के विषय में भी विचार किया है। उसने वचन दिया है कि इसके विषय में भी वह मेरी सहायता करने का यत्न करेगी। इस सबका वह दो हज़ार रुपया माँगती है। औषधि इत्यादि का मूल्य पृथक होगा और यदि किसी अन्य डॉक्टर की सहायता की आवश्यकता पड़ी तो उसकी फ़ीस भी पृथक देनी पड़ेगी।’’\n‘‘और तुम मान आई हो ?’’\n‘‘हाँ ! और कह आई हूँ कि मैं कल उसे कुछ पेशगी जमा करा दूँगी।’’\n‘‘तो तुम्हारे पास रुपया है ?’’\n‘‘हाँ, माँ ! मैं इसके लिए तुमसे अथवा पिता जी से नहीं मागूँगी।’’\n‘‘तो डॉक्टर से मिलने कब जाओगी ?’’\n‘‘माँ ! मैं तुमको साथ नहीं ले जाऊँगी। मैंने वहाँ अपना नाम और पता भी मिथ्या लिखवाया है। मैं नहीं चाहती थी कि इस घटना से पिता जी के नाम पर किसी प्रकार का लांछन लगे।’’\nसत्यवती कितनी देर तक लड़की के पलंग के समीप कुर्सी पर गम्भीर विचारों में निमग्न बैठी रही।\nआखिर वह उठी और एक दीर्घ निःश्वास छोड़कर बोली, ‘‘किसी मूर्ख के प्रवचन को अपनी मलिन बुद्धि से विचार कर घोर नरक की ओर चल पड़ी हो। परमात्मा तुम्हारी रक्षा करे।’’\nरेवा की हँसी निकल गई। वह माँ को सांत्वना देने के लिए बोल उठी, ‘‘माँ ! तुम चिन्ता न करो। मैं पिता जी और पिता जी के परिवार को इससे बाहर रखना चाहती हूँ। और तुम तो जानती ही हो कि जो व्यक्ति जैसा कर्म करता है, वैसा ही कर्म का फल भोगता है। इस कारण तुमको मेरे इस कर्म से भयभीत नहीं होना चाहिए। तुम अपने विचार से इसके फल से अछूती रहोगी।\n‘‘यद्यपि मैं ऐसा नहीं मानती। मैं तो एक समाजवादी जीव हूँ। मैं और मेरे समाज के लोग अपना एक नया समाज बना रहे हैं और मेरी नौका इस भवसागर को पार करने की क्षमता रखती प्रतीत होती है।’’\nमाँ न तो लड़की जितनी पढ़ी थी और न ही वह कभी अपने पति के गुरु के प्रवचन सुनने गई थी वह एक निष्ठावन हिन्दू परिवार की कन्या थी।\nजब उसने सुना कि लड़की उसके पति के गुरु की शिष्या बन बिना विवाह के किसी अज्ञात पुरुष के बीज को अपने पेट में सींचने लगी है तो वह कमरे से निकल आई।\nरेवा के कमरे से वह सेठ जी के कमरे में गई। सेठ जी सायंकाल के भ्रमण के लिए जाने वाले थे और वह पत्नी को साथ ले जाने के लिए उसकी प्रतीक्षा कर रहे थे।\nसत्यवती आई तो पूछने लगे, ‘‘क्या है रेवा को ?’’\nसत्यवती ने हाथ के संकेत से बैठने को कहा और स्वयं उनके समीप बैठ उसने रेवा की पूर्ण बात बता दी।\nसेठ महेश्वर प्रसाद पूर्ण कथा सुन खिलखिलाकर हँस पड़ा। इससे तो सत्यवती को अत्यन्त विस्मय हुआ और वह प्रश्नभरी दृष्टि से पति के मुख की ओर देखने लगी।\nसेठ जी ने कहा, ‘‘मुझे स्मरण है गुरु जी ने क्या कहा था और मुझे यह भी स्मरण है कि मैं उस समय मुस्कराया था। परन्तु इसका अभिप्राय यह नहीं था कि मुझे उनकी बात पसन्द आई थी। अगले दिन बहुत प्रातःकाल गुरुजी अभी अपनी समाधि पर बैठने की तैयारी कर रहे थे कि, मैं उनको कहने जा पहुँचा था कि उन्होंने अधूरी बात कहकर वहाँ एकत्रित होने वाले युवक-युवतियों को मिथ्या मार्ग पर डालने का यत्न किया है।’’\nउनका कहना था, ‘‘मैने अपनी साधना का फल बता दिया है। प्रत्येक साधक की प्रकृति उसका मार्गदर्शन करेगी। यह स्त्री की प्रकृति में है कि वह अपनी सुरक्षा का प्रबन्ध करे।’’\n‘‘उन्होंने यह भी बताया था कि विवाह की प्रथा दुर्बलात्मा मनुष्यों ने, विशेष रूप से पुरुषों ने, निर्माण की है। मैं मानव समाज को इस दासता की श्रृंखला से मुक्त करने का उपाय बताता हूँ और यह प्रकृति के स्वभाव में है कि वह क्रिया की प्रतिक्रिया उत्पन्न करती है। यह प्रतिक्रिया अनेकों प्रकार से उत्पन्न हो सकती है।’’\n‘‘हम, मेरा मतलब है कि मैं और रेवा तो उसी दिन मध्याह्न को गाड़ी से बम्बई लौट आए थे। इस वर्ष मैं जा नहीं सका।’’\n‘‘तो’’, सत्यवती का कहना था, ‘‘यह आपके गुरु जी का विष ही है। मैं कहती हूँ कि इसका फल अति कटु होने वाला है !’’\n‘‘नहीं रानी ! मैं इसके फल की दिशा मोड़ दूँगा। तुम निश्चित रहो। क्या नाम बताया है रेवा ने डॉक्टर का ?’’\n‘‘डॉक्टर रमज़ान एम. बी. बी. एस.।’’\n‘‘ठीक है ! मैंने उसका क्लीनिक देखा है। अच्छा, मैं भ्रमण के लिए जा रहा हूँ। चलोगी ?’’\n‘‘इस घटना को सुनकर चित्त नहीं करता।’’\n‘‘तुम भी हो तो स्त्री ही न। व्यर्थ की चिन्ता करती रहती हो। जो जैसा करता है, वैसा शुभ-अशुभ उसको प्राप्त होता है।’’\n‘‘आप जाइए। मैं आज नहीं जा रही।’’\nसेठ जी गए तो वह ड्राइंग रूम में आ गई। वहाँ सिद्धेश्वर अपनी माँ की प्रतीक्षा कर रहा था। उसने पूछा, ‘‘माँ ! रेवा दीदी को क्या है ?’’\n‘‘वह बीमार है। उसे औरतों वाली बीमारी है। पुरुषों को इसमें झाँकना नहीं चाहिए।’’\nसिद्धेश्वर चुप कर रहा।\nरात खाने के समय रेवा को भूख लगी तो वह भी खाने की मेज़ पर आ बैठी।\nमाँ ने कह दिया, ‘‘संयम से थोड़ा-थोड़ा खाओ। नहीं तो फिर शैंक को भागोगी।’’\n‘‘माँ ! मैं सावधान हूँ।’’\nभोजन पर भी परिवार के चारों व्यक्ति उपस्थित थे। उस समय रेवा की बीमारी के विषय में किसी प्रकार की बात नहीं हुई। रेवा ने पुदीने की चटनी के साथ आधी चपाती ही ली और फिर खाना बन्द कर दिया।\nजब सेठ जी और उनकी पत्नी सोने के कमरे में गए तो सेठजी ने बताया, ‘मैं डॉक्टर मिस रमज़ान से मिल आया हूँ और उसके साथ सब प्रबन्ध कर आया हूँ।’’\n‘‘डॉक्टर ने कहा है कि वह गर्भपात के खिलाफ है। यद्यपि उसे गर्भपात करने का लाइसेंस मिला हुआ है। परन्तु वह यह कम यथाशक्ति रोकती है। यही उसने मिस सोमानी को कहा है ?’’\n‘‘मिस सोमानी ?’’\n‘‘हाँ, यही नाम उसने डॉक्टर को बताया है और उसने अपने रजिस्टर में लिखा है।’’\n‘‘और आप किस नाम से उसके साथ मिले हैं।’’\n‘‘राम सरोदे। मैं मराठी में ही उससे बात करता रहा हूँ। मैं समझता हूँ कि उसे विश्वास हो गया है कि मैं मराठा सरकारी अफ़सर हूँ।’’\n‘‘उससे आप क्या निश्चय कर आए हैं ?’’\n‘‘यही कि यह प्रसवादि सही सलामत हुआ तो दो सहस्र रुपया मैं उसे दूंगा और पीछे बच्चे के एक वर्ष तक पालन पोषण का पूरा व्यय भी दूंगा। जब बच्चा एक वर्ष का होगा। तब उसके विषय में पुनः विचार कर लिया जाएगा। यदि बच्चे दो हुए तो तीन सहस्र दूंगा।’’\n‘‘परन्तु प्रसव का खर्चा तो रेवा दो सहस्र रुपये देने का वचन दे चुकी है ?’’\n‘‘उसके पास धन फालतू आ रहा है। वह उसको नाली में बहाने का विचार कर रही है तो मैं कैसे मना कर सकता हूँ, परन्तु वह धन दे रही है बच्चे को ‘डिस्पोज़ ऑफ’ करने के लिए। डॉक्टर ने इसका अर्थ समझाया है, वह यह कि पैदा होते ही उसको कुछ खिलाकर उसकी हत्या कर देगी और कह देगी कि बच्चा मरा हुआ उत्पन्न हुआ है। मैं उसे यह सब कुछ दे रहा हूँ बच्चे के सही सलामत उत्पन्न करने और फिर एक वर्ष तक पालन पोषण करने के लिए। एक वर्ष बाद उसके पालन-पोषण का मैं स्वयं प्रबन्ध करूँगा।’’\n‘‘देखो रानी ! मेरा इसमें कूद पड़ने का उद्देश्य केवल दयाभाव है। प्रकृति जो कुछ निर्माण करती है, उसमें सहायक होने के लिए डॉक्टर का उद्देश्य मैं यह समझा हूँ कि हज़रत मुहम्मद की उम्मत में एक की वृद्धि करना है। मैं उसमें बाधा खड़ी करना चाहता हूँ।’’\nसत्यवती ने कहा, ‘‘यदि वह मुझे बताकर डॉक्टर से निश्चय करती तो मैं गर्भपात कराने का यत्न करती ?’’\n‘‘मैं समझती हूँ कि यह प्रकृति मायावी है। यह मनुष्य को घेर-घार कर अपने जाल में फँसाकर अपनी सृष्टि में वृद्धि करती रहती है। मैं इस मायावी प्रकृति की माया को भंग करने का यत्न करती।’’\n‘‘आपने तो रूढ़िवादी हिन्दुओं के दया भाव से प्रेरत होकर दुर्घटना का मुख मोड़ देने का यत्न किया है।’’\n‘‘परन्तु देवी ! मैं यह सन्तान में वृद्धि के लिए नहीं कह रहा। मैं तो जो कुछ निर्माण हो गया है, उसकी रक्षा के लिए ही यत्न कर रहा हूँ। यही तो अहिंसावाद है। इसी से मैं सामान्य हिन्दू से भिन्न हूँ।’’\nसत्यवती समझी नहीं, परन्तु इतना समझ गई कि उसकी और पतिदेव की विचार दिशा में अन्तर है। इस कारण वह चुप कर रही।\nरेवा को डॉक्टर ने ‘मॉर्निंग सिकनैस’ की औषधि देकर एक सप्ताह में ही कार्यालय में काम-काज करने योग्य कर दिया परन्तु एक पखवाड़ा भर कार्यालय से अनुपस्थित रहकर जब रेवा कार्यालय में पहुँची तो उसके कार्यालय के विभाग के कई साथी, उससे उसकी अनुपस्थिति का कारण पूछने लगे। रेवा के दो प्रकार के उत्तर थे। कुछ को वह कहती थी कि आगामी रविवार सविस्तार बताऊँगी, कुछ अन्य को वह कहती थी कि पेट में पीड़ा हो गई थी। उसकी चिकित्सा में पन्द्रह दिन लग गए हैं और यह उसका सौभाग्य है कि वह शीघ्र ही पुनः सब प्रकार से स्वस्थ हो काम पर आ सकी है।\nइन मिज़ाजपुर्सी करने वालों में विभाग के सुपरिन्टेंडेण्ट मिस्टर राबर्ट कार्माइकल भी थे। यह महानुभाव एंग्लो इण्डियन कम्यूनिटी के घटक थे। इनकी माँ एक महाराष्ट्रियन अछूत जाति की थी और पिता एक नीग्रो स्त्री तथा अमेरिकन पुरुष का परिणाम था।\nसुपरिन्टेंडेण्ट लंच के समय से पहले आया और खड़े-खड़े रेवा से हाथ मिलाकर पूछने लगा, ‘‘अब तबीयत कैसी है ?’’\n‘‘अभी दुर्बलता है। छुट्टी के पहले पाँच दिन में तो भोजन पचता नहीं था। पीछे कुछ पचने लगा था।’’\n‘‘तो डॉक्टर से सफाई के लिए नहीं कहा ?’’\n‘‘डॉक्टर ने मना कर दिया था। वह कहती थी कि उसके लिए विलम्ब हो चुका है। इस कारण मेरे शरीर को बहुत हानि पहुँच सकती है। और तब शेष जीवन भर कष्ट होगा।’’\n‘‘परन्तु इस स्थिति में तो अन्य बहुत-सी कठिनाइयाँ उपस्थिति हो जाएँगी।’’\n‘‘क्या कठिनाइयाँ उपस्थित हो जाएँगी ?’’\n‘‘क्या चाय नहीं लोगी ?’’\n‘‘जा रही हूँ।’’\n‘‘तो आओ। मैं तुमको निमन्त्रण देता हूँ।’’\nरेवा उठ सुपरिन्टेंडेण्ट के कमरे में चली गई। उसके जलपान का प्रबन्ध उसके रिटायरिंग रूम में हो रहा था। जब मिस्टर कार्माइकल रेवा के साथ वहाँ पहुँचा तो चाय और कुछ सैण्डविचेज़ टेबल पर तैयार कर रखे हुए थे। कार्माइकल के कहने पर चपरासी ने पहले ही दो व्यक्तियों के लिए चाय का सामान तैयार किया हुआ था। साहब को रेवा के साथ आते देख वह रेवा को सलाम कर कमरे से बाहर निकल गया।\nदोनों कुर्सियों पर बैठकर चाय लेने लगे।


IPL 2021: Virat Kohli to Rishabh Pant, do you know how much salary of captains of these IPL teams\n> IPL 2021: विराट कोहली से लेकर ऋषभ पंत, जानिए कितनी है इन IPL टीमों के कप्तानों की सैलरी\nIPL 2021: विराट कोहली से लेकर ऋषभ पंत, जानिए कितनी है इन IPL टीमों के कप्तानों की सैलरी\nआईपीएल (IPL) इतिहास के सबसे सफ़ल कप्तान रोहित शर्मा 'मुंबई इंडियंस' को अपनी कप्तानी में5बार चैंपियन बना चुके हैं.\nApril 12, 2021, 16:15 IST\n| 23 shares | 2369 views\nIPL 2021 Salary: इंडियन प्रीमियर लीग (IPL) के 14वें सीज़न का आगाज़ हो चुका है.9अप्रैल को खेले गए पहले मुक़ाबले में 'रॉयल चैलेंजर्स बेंगलुरु' ने पिछले साल की चैंपियन 'मुंबई इंडियंस' शिक़स्त दी थी. आईपीएल में जिस तरह चौकों और छक्कों की बारिश होती है. ठीक उसी तरह खिलाड़ियों पर भी हर साल पैसों की बारिश होती है. ये लीग अब तक दुनिया के कई क्रिकेटरों को करोड़पति बना चुकी है.\nआज हम आपको 'आईपीएल 2021' में सभी टीमों के कप्तानों की सैलरी क्या है वही बताने जा रहे है-\n1- विराट कोहली (RCB)\nविराट कोहली 'रॉयल चैलेंजर्स बैंगलोर' के कप्तान हैं. वो इस साल भी IPL के सबसे महंगे कप्तान हैं. आईपीएल के इतिहास में सबसे अधिक रन बनाने वाले कोहली को RCB ने 'आईपीएल 2008' की नीलामी में कोहली को महज़ 20 लाख रुपये में ख़रीदा था, लेकिन वो आज 17 करोड़ रुपये की फ़ीस ले रहे हैं.\n2- रोहित शर्मा (MI)\nआईपीएल (IPL) इतिहास के सबसे सफ़ल कप्तान रोहित शर्मा 'मुंबई इंडियंस' को अपनी कप्तानी में5बार चैंपियन बना चुके हैं. वो साल 2013 से इस फ्रेंचाइज़ी से जुड़े थे. आईपीएल 2021 में रोहित 15 करोड़ रुपये की फ़ीस ले रहे हैं.\n3- एमएस धोनी (CSK)\nमहेंद्र सिंह धोनी अपनी कप्तानी में 'चेन्नई सुपर किंग्स' को3बार आईपीएल चैंपियन बना चुके हैं. धोनी अपनी टीम को सबसे अधिक बार फ़ाइनल में पहुंचाने वाले कप्तान भी हैं. इस सीज़न धोनी 15 करोड़ रुपये की फ़ीस ले रहे हैं.\n4- ऋषभ पंत (DC)\nश्रेयस अय्यर की ग़ैर-मौजूदगी में ऋषभ पंत को आईपीएल 2021 में 'दिल्ली कैपिटल्स' की कप्तानी सौंपी गई है. वो इस साल IPL में पहली बार कप्तानी करने जा रहे हैं. दिल्ली के प्रमुख विकेटकीपर-बल्लेबाज़ पंत इस सीज़न 15 करोड़ रुपये की फ़ीस ले रहे हैं.\n5- डेविड वॉर्नर (SRH)\nडेविड वॉर्नर 'सनराइज़र्स हैदराबाद' के कप्तान के साथ ही टीम के प्रमुख बल्लेबाज़ भी हैं. आईपीएल में सबसे अधिक3बार 'ऑरेंज कैप' पाने वाले वॉर्नर इस सीज़न 12.50 करोड़ रुपये की फ़ीस ले रहे हैं.\n6- केएल राहुल (PBKS)\nकेएल राहुल 'पंजाब किंग्स' के कप्तान हैं. राहुल साल 2018 में पंजाब से जुड़े थे और IPL 2020 में उन्हें टीम की कप्तानी सौंपी गई. पिछले3सीज़न से वो अपनी टीम के सबसे अधिक रन बनाने वाले बल्लेबाज़ रहे हैं. इस सीज़न राहुल 11 करोड़ रुपये की फ़ीस ले रहे हैं.\n7- संजू सैमसन (RR)\n'राजस्थान रॉयल्स' के कप्तान संजू सैमसन इस साल IPL में पहली बार कप्तानी करने जा रहे हैं. सैमसन ने अपना IPL डेब्यू भी 'RR' के साथ ही किया था. वो 2016 में 'DC' के लिए खेले थे, लेकिन IPL 2018 के मेगा ऑक्शन में वो फिर से राजस्थान से जुड़ गए. सैमसन इस सीज़न 8 करोड़ रुपये की फ़ीस ले रहे हैं.\n8- इयोन मोर्गन (KKR)\n'कोलकाता नाइट राइडर्स' के कप्तान इयोन मोर्गन की सैलरी IPL 2021 में सभी टीमों के कप्तानों की तुलना में सबसे कम है. साल 2019 में अपनी कप्तानी में इंग्लैंड को 'ICC वर्ल्ड कप' जिताने वाले मोर्गन को KKR ने साल 2020 में टीम की कमान सौंपी थी. इस सीज़न मोर्गन 5.25 करोड़ रुपये की फ़ीस ले रहे हैं.\nइनमें से आपका फ़ेवरेट कैप्टन कौन है?


घर पर मोम रिफाइनरी: एक वॉशिंग मशीन, स्टीम जनरेटर से संचालन, भाप, सौर का सिद्धांत - अर्थव्यवस्था - 2020\nवैक्स रिफाइनरी इसे स्वयं करते हैं\nप्रत्येक मधुमक्खी पालक को मोम की रिफाइनरी की आवश्यकता होती है, भले ही पित्ती की संख्या उपलब्ध हो। अनुकूलन खरीदा कारखाने बनाया जा सकता है या यह अपने आप में एक आदिम, लेकिन प्रभावी डिजाइन डिजाइन किया जा सकता है।\nमधुमक्खी पालन में इसका उद्देश्य "मोम पॉट" क्या है?\nमधुमक्खी पालन मधुमक्खी पालन का एक उपयोगी उत्पाद माना जाता है। इसका उपयोग औषधीय प्रयोजनों, कॉस्मेटोलॉजी के लिए किया जाता है। मोमबत्तियाँ मोम से डाली जाती हैं, जिसका उपयोग खाद्य उद्योग के कुछ क्षेत्रों में किया जाता है, और एक नया मोम बनाया जाता है। इसे अपने हाथों से होम एपियर पर और एक औद्योगिक पैमाने पर मोम स्टोव के लिए प्राप्त करने के लिए उपयोग किया जाता है।\nमोम टैंक किसके लिए हैं?\nफैक्टरी या घर का बना मोम अपवर्तक एक उद्देश्य के लिए डिज़ाइन किया गया है - मोम हीटिंग। मधुमक्खी उत्पाद + 70 से तापमान के संपर्क में आने पर पैराफिन के सिद्धांत पर पिघल जाता है के बारे मेंC. एक मोम रिफाइनरी एक कंटेनर है जिसके भीतर प्रयुक्त कोशिकाओं का पिघलना होता है। तरल अवस्था में परिणामी मोम को फ़िल्टर्ड किया जाता है, नए नए साँचे में डाला जाता है, जमने के लिए छोड़ दिया जाता है।\nघर पर एक मोम रिफाइनरी बनाने के लिए, आपको मौजूदा प्रकार के उपकरणों के बारे में जानना होगा और अपने लिए सबसे अच्छा विकल्प चुनना होगा। सभी डिजाइनों के लिए आम, लोडिंग और पिघलने वाले मोम के लिए एक टैंक है। मधुमक्खी उत्पाद को गर्म करने के लिए ऊर्जा के विभिन्न स्रोतों का उपयोग किया जाता है। यहां से प्रत्येक प्रकार की मोम रिफाइनरी की अपनी डिजाइन विशेषताएं हैं। मधुमक्खी पालन करने वाले मोम को गर्म करने के लिए लोकप्रिय मॉडल हैं:\nसौर ऊर्जा संचालित उपकरण;\nप्रत्येक मधुमक्खीपालक अपने हाथों से मोम शोधन के लिए प्रत्येक उपकरण को इकट्ठा करने में सक्षम है।\nमोम उबलने का कार्य सिद्धांत\nडिजाइन और ऊर्जा का उपयोग किए जाने के बावजूद, किसी भी मोम रिफाइनरी के संचालन का सिद्धांत समान है। टैंक में भरी हुई टंकी + 70 से ऊपर के तापमान तक गर्म होती है के बारे मेंC. हीटिंग प्रक्रिया शुरू होती है। ठोस मोम एक तरल अवस्था में जाता है और फिर उसके इच्छित उद्देश्य के लिए उपयोग किया जाता है।\nफ्रेमवर्क मोम रिफाइनरी\nहर फ्रिज वैक्सिंग के लिए उपयुक्त नहीं है। एक पुराने घरेलू उपकरण को खोजने के लिए आवश्यक है, जहां एक प्लास्टिक के अंदरूनी डालने के बजाय एक एल्यूमीनियम आवरण स्थापित किया गया है। फ्रिज सभी भागों से मुक्त। केवल शरीर की जरूरत है। एक छेद पीछे की दीवार के केंद्र में ड्रिल किया जाता है, एक धातु ट्यूब डाला जाता है। यह पिघले हुए मोम को बहा देगा। रेफ्रिजरेटर को नीचे कनेक्शन द्वारा क्षैतिज रूप से स्टैंड पर रखा गया है। अगला छेद रेफ्रिजरेटर की साइड की दीवारों में से एक पर ड्रिल किया जाता है, एक धातु ट्यूब डाला जाता है, एक उच्च दबाव वाली नली भाप की आपूर्ति से जुड़ी होती है।\nनीचे के करीब रेफ्रिजरेटर के शरीर के अंदर फिल्टर जाल को ठीक करें। ऊपर फ्रेम के लिए फास्टनरों हैं या मेष टोकरी सेट करें। नली का दूसरा छोर भाप जनरेटर से जुड़ा हुआ है। जब पानी उबलता है और भाप रेफ्रिजरेटर के शरीर को भर देता है, तो मधुकोश पिघलना शुरू हो जाएगा। तरल मोम नाली पाइप के माध्यम से नीचे और बाहर मेष के माध्यम से निकल जाएगा। रेफ्रिजरेटर के नीचे पैन को प्रतिस्थापित करें, जहां वे पिघल मोम इकट्ठा करते हैं।\nकिसी भी डिजाइन की वैक्स रिफाइनरी व्यवस्थित होती है और एक सिद्धांत पर काम करती है। उच्च तापमान पर मधुकोश पिघलते हैं। यदि आप सुरक्षा नियमों का पालन नहीं करते हैं, तो आप जल सकते हैं। स्टीम जनरेटर के मामले में, अत्यधिक हीटिंग से भाप का दबाव बनने पर नली के टूटने या टूटने का खतरा होता है। हीटिंग तत्व के प्रवेश के दौरान बिजली के झटके के संदर्भ में एक विद्युत उपकरण खतरनाक है। सबसे सुरक्षित सौर मोम रिफाइनरी के रूप में विचार करना संभव है, लेकिन यह अक्षम है। कौन सा मॉडल चुनना है, यह तय करने के लिए मधुमक्खी पालक पर निर्भर है।\nनाक मधुमक्खी: रोकथाम, लक्षण और उपचार, दवाएं\nचिकन्स प्लायमाउथ: फोटो, समीक्षा के साथ नस्ल की विशेषताएं\nएक खिड़की पर एक प्याज का बल्ला कैसे लगाया जाए\nCopyright 2020 \_ none \_ वैक्स रिफाइनरी इसे स्वयं करते हैं


मारुति ने वैगन आर का नया मॉडल किया लांच, जानें कीमत | Maruti launches new model of Wagon R in hindi - Hindi Goodreturns\n1 hr ago आरबीआई लॉन्च करेगा प्रीपैड कार्ड, 10,000 रुपये तक की लेन-देन होगा संभव\n2 hrs ago पीएनबी घोटाला : नीरव मोदी भगोड़ा घोषित, जब्त होगी संपत्ति\n3 hrs ago नया वबाल : वाहनों के रजिस्ट्रेशन में जरूरी हुआ मोबाइल नंबर\n3 hrs ago मंदी की मार : मैनुफैक्चरिंग रोकने को मजबूर हुई अशोक लेलैंड\nNews गुड न्यूज: ATM से जुड़े नियम में बदलाव,शॉपिंग के लिए बैंक जारी करेंगे नया प्रीपेड कार्ड,पढ़ें RBI की नई गाइडलाइन\n| Updated: Thursday, June 27, 2019, 6:30 [IST]\nनई दिल्ली। मारुति ने अपनी अच्छी बिकने वाली कारों में से एक वैगन आर का वेरियंट पेश किया है। यह वेरियंट भारत स्टेज-6 मानकों के अनुरूप है। इस वैगन आर के नए मॉडल में 1.2 लीटर का पेट्रोल इंजन लगा हुआ है। यह मॉडल पूरे भारत में उपलब्ध करा दिया गया है। दिल्ली में इसकी एक्सशोरू कीमत 5.10 लाख रुपये से शुरू है।\nनए वैगन आर की कीमत थोड़ा ज्यादा\nवैगन आर के नए वेरियंट के दाम पूरे देश में राज्यों के हिसाब से अलग होंगे। लेकिन कंपनी का कहना है कि यह पिछले संस्करण की तुलना में करीब 16,000 रुपये महंगी है। दिल्ली में वैगन आर के नए मॉडल की शुरुआती कीमत 5.10 लाख रुपये से लेकर 5.91 लाख रुपये तक है। वहीं देश के अन्य हिस्सों में इसकी कीमत 5.15 लाख रुपये से लेकर 5.96 लाख रुपये तक है।\nपुरानी वैगन आर की कीमत भी बढ़ाई\nमारुति ने वैगन आर के 1.0 लीटर इंजन वाले मॉडल की कीमत भी बढ़ा दी है। अब वैगन आर के 1.0 लीटर इंजन वाले मॉडल की दिल्ली में एक्स शोरूम कीमत 4.34 लाख रुपये से लेकर 5.33 लाख रुपये तक है। पहले यह कीमत 4.20 लाख रुपये से लेकर 5.23 लाख रुपये तक थी।\nपहली बार दी है ये सुविधा\nमारुति ने अपनी नई लांच वैगन आर में नई सुविधाएं दी हैं। इनमें मारुति वैगन आर के टॉप वैरियंट में7इंच का इंफोटेनमेंट सिस्टम दिया गया है। वहीं लोअर वैरियंट्स में मारुति ने वैगन आर में स्मार्टप्ले डॉक दिया है। इस सिस्टम में एक फोन होल्डर भी लगाया गया है। इसमें स्मार्टफोन रखा जा सकता है। इसके अलावा फोन में एक एप इंस्टॉल करना होगा, जिसके बाद यह सिस्टम स्मार्टप्ले इंफोटेनमेंट सिस्टम की तरह काम करने लगेगा। इस सिस्टम में फास्ट चार्जिंग यूएसबी और ऑक्स कनेक्टिविटी का फीचर भी है।\nइलेक्ट्रिक वैगन आर की भी तैयारी\nमारुति ने पहली इलेक्ट्रिक कार वैगन आर ईवी की टेस्टिंग भी शुरू कर दी है। मारुति कह चुकी है कि वह इस कार को 2020 तक लॉन्च कर देगी। बाजार के जानकारों के अनुसार इस इलेक्ट्रिक वैगन आर की कीमत7लाख रुपये हो सकती है। इस कार को लेने वालों को सब्सिडी भी मिलेगी। इस कार को खरीदने वालों को सरकार 1.24 लाख रुपये से लेकर 1.38 लाख रुपये तक की सब्सिडी दे सकती है।\nजानिए क्या होंगे इलेक्ट्रिक वैगन आर के फीचर\nइस इलेक्ट्रिक वैगन आर में 10-25 किलोवॉट की बैटरी के साथ 72 वोल्ट सिस्टम से पॉवर दिया जाएगा। जानकारी के अनुसार फास्ट चार्जिंग से इसे 40 मिनट में करीब 80 फीसदी तक चार्ज किया जा सकेगा। वैसे एक बार फुल चार्ज होने पर यह करीब 150 किलोमीटर से लेकर 200 किलोमीटर तक चलेगी।\nMaruti launches new model of Wagon R in hindi\nMaruti's new wagon R is consistent with India Stage6standards. Maruti Incensed prices of its cars.\n1 EUR = 79.14000 (EUR to INR)\n1 GBP = 93.68800 (GBP to INR)


EVM पर थमा नहीं बवाल अब रिमोट वोटिंग की तैयारी! राजनीतिक सहमति ही आगे का रास्ता – Tarun Mitra | तरुण मित्र\nEVM पर थमा नहीं बवाल अब रिमोट वोटिंग की तैयारी! राजनीतिक सहमति ही आगे का रास्ता\nTarun Mitra November 26, 2021- 9:28 AM\t8 Views\nनई दिल्ली। ईवीएम पर उठाये जा रहे सवालों के बीच अब चुनाव आयोग रिमोट वोटिंग की तैयारी कर रहा है। इसके चलते लोग अपने घरों से दूर रहते हुए भी अपने निर्वाचन क्षेत्र के लिए वोट डाल सकेंगे। बता दें कि भारतीय चुनाव आयोग ने गुरुवार को एक संसदीय पैनल को बताया कि भारत में रिमोट वोटिंग शुरू करने के लिए राजनीतिक सहमति ही आगे का रास्ता है।\nजानकारी के मुताबिक चुनाव पैनल के अधिकारियों ने व्यक्तिगत, लोक शिकायत, कानून और न्याय संबंधी स्थायी समिति के सामने एक पावर प्वाइंट प्रेजेंटेशन दिया। जिसकी अध्यक्षता भाजपा के राज्यसभा सदस्य सुशील कुमार मोदी ने की। बैठक में विधायी विभाग के अधिकारी भी मौजूद थे।\nरिमोट वोटिंग को लेकर हुई बैठक के दौरान अधिकारियों ने इस प्रक्रिया और रिमोट वोटर की अवधारणा, रिमोट वोटिंग का अंतरराष्ट्रीय अनुभव, भारत में वर्तमान रिमोट वोटर, रिमोट वोटिंग के लिए जरूरी तकनीक व प्रशासनिक कानूनी मुद्दों को लेकर बताया। उन्होंने रिमोट वोटिंग के संपादन में आने वाली समस्याओं पर भी चर्चा की।\nमिली जानकारी के अनुसार प्रवासी आबादी का आंकड़ा उपलब्ध होने के आधार पर भविष्य में रिमोट वोटिंग मशीन अलग-अलग जगहों पर रखी जाएगी। जिसकी मदद से अपने निर्वाचन क्षेत्र में ना रहने की दशा में भी लोग अपना वोट डाल सकें।\nदरअसल इसी साल मार्च में मुख्य चुनाव आयुक्त सुनील अरोड़ा ने कहा था कि 2024 लोकसभा चुनाव से पहले रिमोट वोटिंग शुरू हो सकती है। इसके लिए चुनाव आयोग आईआईटी मद्रास के साथ मिलकर ब्लॉकचेन टेक्नोलॉजी पर काम कर रही है। इसे प्रभावी करने के लिए आईआईटी भिलाई के निदेशक प्रोफेसर रजत मूना की अध्यक्षता में कमेटी बनाई गई है। जिसमें चुनाव आयोग के अधिकारी समेत आईआईटी-दिल्ली, आईआईटी-बॉम्बे, आईआईटी-मद्रास के विशेषज्ञ शामिल हैं।\nबता दें कि यह मुद्दा ऐसे समय में आया है जब चुनाव आयोग देश भर में प्रवासी श्रमिकों की संख्या की मैपिंग शुरू करने की योजना बना रहा है ताकि रिमोट वोटिंग की शुरुआत के लिए रोडमैप तैयार किया जा सके।\nस्थायी समिति सुझाए गए प्रमुख चुनावी सुधारों पर विचार कर रही है। इसमें वोटर आईडी को आधार से जोड़ना शामिल है। इसके अलावा झूठे हलफनामे दाखिल करने वाले निर्वाचित प्रतिनिधियों के खिलाफ कार्रवाई और ग्राम पंचायत से संसद तक सभी चुनाव कराने के लिए आम मतदाता सूची से संबंधित प्रस्तावों पर गौर करने का फैसला किया है।\nवैसे चुनाव आयोग भले ही रिमोट वोटिंग की तैयारी कर रहा हो लेकिन ईवीएम पर विपक्षी दलों द्वारा लगातार उठाये जा रहे सवालों के बीच यह प्रक्रिया भी आसान नहीं होगी।\nPrevious भाजपा के विज्ञापन में चीन के एयरपोर्ट की तस्वीर? लोगों ने ली चुटकी\nNext 50 कृषकों को एक दिवसीय कृषक प्रशिक्षण कार्यक्रम के अंतर्गत किया गया प्रशिक्षित